text:
BlackBerry Passport Silver Edition SQW100-4 Smartphone
RHR191LW
Tshedimosetso malebana le pabalesego
Pele o simolola go dirisa smartphone sa gago sa BlackBerry (e ga jaana e bidiwang smartphone), tlhatlhoba tshedimosetso ya pabalesego le tsamaiso e e tlametsweng mo tokumenteng eno. Tshola bukana e mo lefelong le le sireletsegileng, gore o kgone go e dirisa fa o e tlhoka.
Mo dinageng dingwe go ka nna le maparego malebana le tiriso ya didiriswa tsa Bluetooth tse di letlilweng mmogo le didiriswatlhokamogala tse di nang le porogeramaphetiso Tlhola le baloadi ba selegae malebana le dithibelo mo lefelong la lona.
Go bona tshedimosetso ya sešweng ya tshireletsego le ya dikumo, etela www.blackberry.com/docs/smartphones.
Go bona tshedimosetso ya sešweng ya waranti, etela www.blackberry.com/legal.
Tlhokomelotshireletsego ya botlhokwa
Go dirisa sediriswa sa gago sa smartphone ka tshireletsego
- Se beye dilwana tse di bokete mo smartphone sa gago.
- Se leke go tlhabolola kgotsa go baakanya smartphone sa gago sa .
- Se leke go khurumetsa kgotsa go tsenya dilo mo diphatlheng tsa smartphone sa gago kwantle ga fa o laetswe go dira jalo mo tokumenteng ya smartphone sa gago e e tlametsweng ke BlackBerry. Go dira se go ka tlhola phaposo ya motlakase kgotsa molelo.
- Se dirise dilwana tse di bogale mo sekerining.
- Se dirise maatla a magolo mo sekerining.
- Se dirise smartphone sa gago kgotsa kgotsa didiriswatlaleletso tsa sone go bapa le metsi (ka sekai, gaufi le bata kgotsa sinki, kgotsa gaufi le tamobothumelo).
- Se beye smartphone sa gago kgotsa didiriswatlaleletso tsa sone mo setshoding se se tekatekang. Smartphone kgotsa didiriswatlaleletso tsa sone di ka wa, mme tsa tlhola kotsi e kgolo go mongwe le tshenyo e kgolo go smartphone kgotsa sediriswatlaleletso sa sone.
- Sekerini sa smartphone sa gago se dirilwe ka galase. Galase e ka phatloga kgotsa ya kgomoga fa smartphone sa gago se ka wa kgotsa fa galase e gatelelwa ka maatla. Fa e phatlogile kgotsa e kgomogile, o se ka wa kgoma galase go fitlha sekerini se baakanngwa.
- Fa o dirisa smartphone sa gago, nna o ikhutsa kgafetsa. Fa o ka bipelwa molala, magetla, matsogo, matlhalela, diatla (go akaretsa dikgonojwe le menwana), kgotsa dikarolo dingwe fela tsa mmele fa o dirisa smartphone sa gago, emisa go se dirisa ka nako yone eo. Fa pipelo e e ka tswelela, bona ngaka.
Tshireletsego malebana le motlakase
Tšhaja smartphone fela ka didiriswatlaleletso tsa tšhaja tse di tlametsweng ke BlackBerry kgotsa tse di letleletsweng ka totobalo ke BlackBerry malebana le tiriso ya smartphone se. Se dirise didiriswatlaleletso tsa tšhaja tse di sa tsamaisaneng le CTIA Certification Requirements for Battery System Compliance go IEEE Std 1725, e re ka seno se ka baka molelo, thunyo, go dutla ga beteri le dikotsi tse dingwe, tse di ka bakang kgobalo e e masisi, loso kgotsa tatlhegelo ya dithoto le go dira gore waranti e se ka ya tlhola e dira.
Dirisa fela didiriswatlaleletso tsa tšhaja tse di tlametsweng le smartphone kgotsa didiriswatlaleletso tse dingwe fela tsa tšhaja tse di letleletsweng ke BlackBerry fela go tswa go mofuta wa maatlamotlakase o o kailweng mo leiboleng ya letshwao. Pele o dirisa maatlamotlakase ape fela, tlhomamisa gore bogolo jwa one bo tshwana le jo bo gatisitsweng mo maatlamotlakaseng. Gokaganya smartphone go digokaganyi tse di kannweng ke CTIA fela, kgotsa dikumo tse di nang le letshwaomoono la USB-IF kgotsa dikumo tse di weditseng lenaneotsamaiso la USB-IF.
Se imetse dintshamotlakase, megalakatoloso kgotsa diamogedi tse dingwe ka gobo se se ka tlhola molelo kgotsa tšhatšhamelo ya motlakase. Go fokotsa kgobatso ya mogala kgosa polaka, ntsha polaka go na le go goga mogala fa o gakaganyolola ditlaleletsi tsa tšhajara go tswa sentshing sa maatlamotlakase kgotsa seamogeding se se maleba.
Sireletsa mogala wa motlakase gore o se ka wa nna wa gatakwa kgotsa wa kobiwa, bogolo jang kwa dipolakeng, le mo mafelong a megala ya maatla a motlakase e kopanang le smartphone gone. Ka metlha tsamaisa mogala wa motlakase ka tsela e e fokotsang dikotsi tse di ka tlhagelang batho ba bangwe, jaaka go kgopiwa le go fisiwa ke motlakase. Ntsha tšhaja mo polakeng ka nako ya magadima kgotsa fa o sa e dirise. Se dirise ditlaleletsi tsa tšhajara kwa ntle, kgotsa mo lefelong le le bapileng le dielemente.
Go bona tshedimosetso e e oketsegileng malebana le go gokelela mo motlakaseng bona lekwalo le le tlileng le smartphone sa gago.
Go reka didirisiwa tsa tlatseletso tsa smartphone sa gago, ikgolaganye le motlamedi wa gago wa sedirisiwa se se sa gokelelweng kgotsa o etele www.shopblackberry.com.
Tshireletsego malebana le betheri
Smartphone sa gago se na le beteri e e kgonang go ntshiwa ya lithium-ion. O se ka wa leka go tlosa beteri. Go tlosa betheri go tlaa dira gore Waranthi ya smartphone sa gago e se tlhole e dira e bile go ka senya beteri.
Betheri e, e ka tlhola molelo kgotsa go fiswa ke khemikhale fa e sa tsholwe ka kelotlhoko. O se ka wa dira gore betheri ya gago e kgome diedi. Se thutafatse betheri go feta 140°F (60°C). Go thutafatsa betheri go feta 140°F (60°C) go ka tlhola gore e tuke kgotsa e thunye.
Go kgweetsa le go tsamaya ka pabalesego
A o dirisa smartphone sa gago fa o ntse o kgweetsa. Neela tlhokomelo yotlhe mo go kgweetseng; go kgweetsa ka pabalesego ke boikarabelo jwa gago jwa ntlha. O rwele maikarabelo a go itse le go obamela melao le tsamaiso malebana le tiriso ya didiriswa tsa tlhokamogala mo mafelong a o kgweetsang go ona.
Boloka smartphone sa gago sentle pele o kgweetsa koloi ya gago. Fa koloi ya gago e na le kgetsana ya mowa, o se ka wa baya smartphone sa gago kgotsa sedirisiwa sepe mo godimo ga yone, kgotsa mo karolong e kgetsana ya mowa e tswang mo go yone. Fa kgetsana ya mowa e tlala, seo se ka baka kotsi e e masisi.
Dikai tsa tsamaiso ya radio di ka khuetsa thulaganyo ya motlakase e e sa tlhomiwang kgotsa go sireletswa ka tolamo mo dikoloing. Botsa modiri wa koloi kgotsa moemedi wa teng. Fa go tsentswe sediriswa sengwe mo koloing ya gago, o tshwanetse go golagana le modiri wa sediriswa se, malebana le tshedimosetso ka ga dikai tsa tsamaiso ya radio.
Se dirise smartphone sa gago fa o tsamaya ka dinao kgotsa o dira sengwe se se tlhokang tlhokomelo ya gago ka botlalo. Go sa tlhokomele pharakano ya dikoloi le batsamayakadinao ba bangwe go ka tlhola dikgobalo tse di masisi, loso, kgotsa tatlhegelo ya thoto.
Didiriswatlaleletso
Dirisa fela didirisiwa tse di BlackBerryletleletsweng ke go dirisiwa le mofuta ono wa modiri wa smartphone. Go dirisa sedirisiwa sengwe le sengwe se se sa letlelelwang go ka dira gore boleng jwa sedirisiwa bo fedisiwe kgotsa bo se ka jwa dira, go ka felela ka gore smartphone se se ka sa dira e bile go ka nna kotsi.
Ditharabololo tsa ditshodi: Smartphone sa gago se ka nna sa se tle le setshodi (sediriswatlaleletso se se aparwang mo mmeleng). Fa o apara smartphone sa gago mo mmeleng, ka gale tsenya smartphone sa gago mo sedirisweng sa setshodi sa se se tlametsweng le smartphone ka segokeledi sa lebanta se se neetsweng kgotsa se atlanegisitsweng ke BlackBerry. Fa o sa dirise setshodi se se nang le segokeledi sa lebanta se se tlametsweng kgotsa se BlackBerry se atlanegisitsweng ke fa o tshola smartphone sa gago, tshola smartphone sa gago bobotlana sekgala sa 0.59 in. (15 mm) go katoga mmele wa gago fa smartphone sa gago se le mo tirisong. Fa o dirisa karolo nngwe fela ya tshedimosetso ya smartphone sa gago sa (sekao, melaetsa ya imeile, melaetsa ya PIN, melaetsa ya MMS, kgotsa ditirelo tsa go batla), ka kheibole ya USB kgotsa kwantle ga yone, tshola smartphone sa gago sa se katogile mmele bobotlana ka sekgala sa 0.59 in. (15 mm) go katoga mmele wa gago. Go dirisa didiriswatlaleletso tse di sa tlamelwang kgotsa go atlanegiswa ke BlackBerry go ka dira gore smartphone sa gago se fete dikaedi tsa go lebana le phetisokgaso ya radio. Gore a go na le diphelelo tsa nako e telele tsa pholo tsa go feta ditekanyetso tsa go lebana le phetisokgaso ya radio go santse go sekasekiwa mo thutopatlisisong e e tswelang pele ya saense. Go bona tshedimosetso e nngwe ka ga go lebana le phetisokgaso ya radio, bona karolo ya “Tshedimosetso ya tsamaisano” ya kaedi e.
Bontsi jwaBlackBerry tse di letleletsweng tsa go tshola di-smartphone (ka sekai, dikgwama, dikgetsana, le diphuthelwana) tse di nang le makenete. O se ka wa baya dilwana tse di nang le makenete, tse di jaaka dikarata tsa debit, dikarata tsa sekoloto, dikarata tse di bulang kgotsa dilwana tse di tshwanang le tseo, dikarata tsa founo kgotsa tse di tshwanang le yone gaufi le dilo tsa go tshola smartphone. Makenete o ka gobatsa kgotsa wa phimola datha e e bolokilweng mo makeneteng.
Selekanyetsamakenete
Se akaretsa selekanyetsamakenete. Mitara wa makenete e dirisiwa ke ditiriso tse di jaaka Khampase. Dimakenete kgotsa didiriswa tse di nang le makenete, jaaka ditshodi, ditlhongwatsebeng, kgotsa dimonithara, di ka khuetsa go nepa ga selekanyetsamakenete. O se ka wa ikaega ka dithulaganyo tse di di dirisang selekanyetsamakenete go bona gore o ko kae, segolobogolo fa o le mo boemong jwa tshoganyetso.
Kgaso
Melao mengwe e ka go kganela kgotsa go go thibela go dirisa dikarolo dingwe tsa smartphone sa gago sa . Fa o tsaya ditshwantsho, o di tsamaisa kgotsa o di dirisa, ikobele melao, melawana, dithulaganyo le dipholisi tse di akaretsang thulaganyo epe fela ya mokgatlho mongwe, dilo tsa botho, khupamarama ya kgwebo kgotsa melao ya tshireletso e e ka tswang e le mo lefelong le o leng mo go lone. Tlotla ditshwanelo tsa ba bangwe tsa botho. Tshireletso ya tetlokhophi e ka nna ya go kganela go kopisa, go fetola, go sutisa, kgotsa go romela ditshwantsho dingwe, mmino (go akarediwa le mokgwa wa go lela), kgotsa ditennye tse dingwe.
Difaelekutlo: O ka gobaletsa ditsebe tsa gago ruri fa o reetsa difaele tsa modumo ka modumo o o kwa godimo, segolo jang fa o dirisa dibuelatsebeng. Se oketse modumo wa ditlhongwatsebeng ka maikaelelo a go tila lerata le le go dikaganyeditseng. Fa o utlwa modumo mo ditsebeng tsa gago kgotsa go sebaseba, ikgolaganye le ngaka.
Khemera: Fa smartphone sa gago se na le khemera, o se ka wa lebagantsha khemera ka tlhamalalo kwa letsatsing kgotsa kwa leseding lepe fela le le phatsimang. Go dira jalo go ka gobatsa matlho a gago kgotsa go ka senya smartphone sa gago. Fa o dirisa foleše ya khamera, tshola aphetšha ya foleše ya LED bokgakala jwa 19.69 in. (50 cm) go katoga matlho a motshwantshiwa.
Anthena
Dirisa fela anthena e e tlametsweng. Diphetogo tse di sa letlelelwang tsa anthena kgotsa dimametlelelo di ka senya smartphone e bile di ka thulana le Melawana ya U.S. ya Federal Communications Commission (FCC).
Go tshwenyana le ditlamelwa tsa semotlakase
Bontsi jwa ditlamelwa tsa sešweng tsa semotlakase bo sireleditswe kgatlhanong le dikai tsa tsamaiso ya radio. Mme gone, didiriswa dingwe tsa eleketeroniki di ka tswa di sa sirelediwa mo matshwaong a makhubu a radio go tswa go smartphone sa gago sa .
Sethusapelo: Bona ngaka kgotsa modiri wa selaolamoribo fa o na le dipotso malebana le seabe sa dikai tsa maatlatsamaiso a radio mo selaolamoribong sa gago. Netefatsa gore o dirisa smartphone sa gago go dumalana le dipatlafalo tsa tshireletsego tse di amanang le sedirisiweng se se rileng, mo go ka akaretsang dipatlafalo tse di latelang: ka metlha baya smartphone sa gago go feta di-inche di le 7.88 (20 cm) go tswa mo sedirisiweng fa smartphone sa gago se tshubile, o se ka wa baya smartphone sa gago mo kgetsaneng ya mo mabeleng o bo o dirisa tsebe e e kafa letlhakoreng la sedirisiwa se sengwe le go amogela megala mo smartphone sa gago gore o fokotse dikgoreletsi. Fa o na le lebaka lepe fela la go fedisa kgoreletso eo, tima dikgokaganyo tsotlhe tse di senang megala mo smartphone sa gago ka bonako, tlogela go dirisa smartphone sa gago mme o ikgolaganya le ngaka.
Dithusakutlo: Didiriswatlhokamogala dingwe tsa dijithale di ka kgoreletsa dithusakutlo dingwe. Fa go ka nna kgoreletsego ya mofuta o, ikgolaganye le motlamedi wa tirelotlhokamogala wa gago go buisana ka ga dikemisetso.
Smartphone sa gago se akaretsa selekanyetsamakenete, se se diriswang ke ditiriso tse di jaaka tiriso ya Khomphase. Fa tiriso e e dirisang selekanyetsamakenete e ka tlhola kgoreletsego go sethusakutlo sa gago, tswala tiriso e.
Didiriswa tse dingwe tsa sengaka: Fa o dirisa sedirisiwa sepe fela sa ditlhare sa botho, ikgolaganye le modiri go bona gore a sedirisiwa sa gago ditlhare se sireleditswe mo maatleng a kgokaganyo ya radio. Ngaka ya gago e ka kgona go fitlhelela tshedimosetso e.
Madirelo a tlhokomelo ya boitekanelo:Tima dikgokagano tsa tlhokamogala tsotlhe mo smartphone sa gago mo madirelong a tlhokomelo ya boitekanelo fa melawana e e beilweng mo dikarolong tse e go laela go dira jalo. Dikokelo le madirelo a tlhokomelo ya boitekanelo di ka ne di dirisa ditlamelwa tse di ka nnang masisi malebana le maatlatsamaiso a radio a kwa ntle.
Sefofane: Melawana ya Federal Aviation Administration (FAA) le ya Federal Communications Commission (FCC) e thibela tiriso ya didiriswa tse di se nang megala fa sefofane se le mo moweng. Tima dikgokagano tse di se nang megala tsotlhe tsa smartphone sa gago pele o tsena mo sefofaneng. Ga go itsiwe gore fa o dirisa smartphone dikgokagano tse di se nang megala di tshubilwe mo sefofaneng go ka direga eng. Tiriso eo e ka ama ditlamelwa tsa sefofane, tlhaeletsano, le go dira ga sefofane, e ka kgoreletsa mafaratlhatlha, kgotsa ya nna kotsi mo tsamaisong ya sefofane, e bile e ka tswa e se ya semolao. Fa dikgokagano tsotlhe tse di se nang megala mo smartphone sa gago di timilwe, dirisa fela ditiriso tsa didiriswa tse e seng tsa radio go ya ka melawana ya difofane malebana le didiriswa tsa eleketeroniki.
Dikarolo tse di kotsi
Smartphone sa gago sa ga se a sireletsega ka tlhago mme ga se a letlelesega go diriswa mo tikologong e e kotsi, fao go tlhokegang didiriswa tse di sireletsegileng, go akaretsa kwantle ga selekayo mafelo a a nang le mosi wa gase, lorole lo lo ka thunyang, tiragatso ya madirelo a nyutlelia, ditirelo tsa difofane kgotsa tsa tlhaeletsano, taolo ya tsa difofane, mmogo le thulaganyo ya tshegetso ya botshelo le dibetsa.
Dibaka tse di nang le kgonagalo ya go thunya: Fa o le mo karolong e e kgonang go ka thunya, tima dikgokaganotlhokamogala tsotlhe go tswa go smartphone sa gago mme o obamele matshwao le ditaelo tsotlhe. Ditlhase mo mafelong mangwe, di ka tlhola go thunya kgotsa molelo, mme se se ka tlhola kgobalo ya mmele kgotsa loso.
Dikarolo tse di nang le kgonagalo ya go thunya gantsi di a tshwaiwa, mme gone e seng ka metlha. Dikarolo tse di akaretsa dikarolo tsa dibeso jaaka mafelo a peterole, botlase jwa dikepe, mafelokananyo a dibeso le dikhemikhale kgotsa madirelo a bobolokelo jwa tsona; dirori tse di dirisang gase ya peteroliamo, jaaka poropheine kgotsa biutheine; dikarolo tse mo go tsona go leng dikhemikhale di tshwana le poire ya dithoro, ya lorole kgotsa ya tshipi; mmogo le dikarolo dingwe fela fao o tla lopiwang go tima enjene ya koloi ya gago.
Se dirise founo ya smarphone sa gago go bega go dutla ga gase gaufi le lefelo le gase e dutlang mo go lone. Tswa mo lefelong leo mme o letse mogala o le mo lefelong le le sireletsegileng, fa founo e le teng e bile e dira mo smartphone sa gago.
Dikarolo tse di ka thunyang: Fa o le mo “lefelong la go thunya” kgotsa mo lefelong le le bontshang gore diradio tsa ditselapedi di tshwanetse go timiwa, go tila go kgoreletsa ditiro tsa go thunya, tima dikgokelelo tsotlhe tsa tlhokamogala mo smartphone sa gago mme o ikobele matshwao otlhe le ditaelo.
Mogote wa go dira le go boloka
Smartphone sa gago le tšhajara di diretswe gore di dirisiwe le go bolokwa mo dithemphereitšhareng tse di kwadilweng mo lenaneothalong le le latelang:
Go dira ga Smartphone: 32 go ya go 95°F (0 go ya go 35°C)
Mo Smartphone se bewang gone (kwa tlase ga dikgwedi di le 3): -4 go ya go 95°F (-20 go ya go 35°C)
Mo Smartphone se bewang gone (dikgwedi di le 3 kgotsa go feta): 71.6 go ya go 82.4°F (22 go ya go 28°C)
Tšhaja e e dirang: 32 to 95°F (0 to 35°C)
Bobolokelo jwa tšhaja: -22 go ya go 167°F (-30 go ya go 75°C)
Tiriso le poloko ya smartphone kgotsa didiriswatlaleletso tsa sone ka kwa ga dithemphereitšhara tse di atlenegisiwang go ka dira gore smartphone sa gago se thuthafale mo go ka felelang ka kgobalo e e masisi kgotsa loso, kgotsa go ka senya smartphone, didiriswatlaleletso kgotsa beteri ya lithium-ion.
Boloka smartphone sa gago kgotsa didiriswatlaleletso tsa smartphone sa gago kgakala le dilo tse di bakang mogote, jaaka diradiethara, direjisetara tsa mogote, ditofo, kgotsa didiriswa tse dingwe (go akaretsa digodisamaatla) tse di tlhagisang mogote. Fa o sa ye go dirisa smartphone sa gago mo lobakeng lwa dibeke di le pedi, se time.
Go phepafatsa le go baakanya smartphone
Go phepafatsa: Se dirise diedi, diphepafatsi tsa diedi, tsa dithini tsa seporei, kgotsa ditlhaolosi mo, kgotsa gaufi le smartphone sa gago kgotsa didiriswatlaleletso tsa smartphone sa . Phepafatsa fela ka lesela le le omileng, le le boleta. Gokaganyolola dikheibole mo khomphiutheng o bo o somole didiriswatlaleletso dipe fela tsa ditšhajara mo sentshing sa motlakase pele o phepafatsa smartphone sa gago kgotsa didiriswatlaleletso tsa go tšhaja.
Go baakanya: O se ka wa leka go baakanya, go tlhatlhamolola, go baakanya smartphone sa gago kgotsa didirisiwa tsa sone tsa go tšhaja. O se ka wa leka go tlosa beteri ya gago e e sa tlosiweng o bo o re o tla e emisetsa ka e nngwe. Ke batho ba ba tshwanelegang fela ba ba tshwanetseng go baakanya, kgotsa go fetola beteri ya smartphone sa gago kgotsa didiriswatlaleletso tsa sone, mme ba tshwanetse go dirisa fela beteri e BlackBerrye bontshang gore e ka dirisiwa le mofuta wa gago wa smartphone.
- Fa thapo ya maatla a motlakase, polaka, kgotsa segokedi se senyegile.
- Seeledi sengwe se tshologetse mo smartphone sa gago kgotsa mo sedirisiweng se sengwe se se tlang le yone, kgotsa sengwe se wetse mo go tsone.
- Smartphone sa kgotsa dilwana tsa go tšhaja di kile tsa nelwa ke pula kgotsa tsa tshelegelwa ke metsi.
- Smartphone sa kgotsa dilwana tsa go tšhaja di utlwala di fisa fa o di tshwara.
- Smartphone sa kgotsa dilwana tsa go tšhaja di digilwe kgotsa di senyegile ka tsela nngwe.
- Smartphone sa kgotsa dilwana tsa go tšhaja ga di dire ka tsela e e tlwaelegileng fa o latela ditaelo tse di mo bukeng ya modirisi.
- Smartphone sa kgotsa dilwana tsa go tšhaja di fetogile fela thata mo tseleng e di dirang ka yone.
Go fokotsa kotsi ya molelo kgotsa tšhatšhamelo ya motlakase, lolamisa fela dilaodi tse di akareditsweng mo tokumenteng ya modirisi ya smartphone sa gago. Go leka go fetola dilo dingwe o bo o sa di fetole sentle go ka senya mme gantsi go tla tlhoka gore modiri yo o tshwanelegang a tshwanelwe ke go dira tiro e ntsi go baakanya smartphone sa gago, dilwana tsa go tšhaja, kgotsa dilwana dipe tse dingwe gore e boe e bereke sentle.
Go se latele ditaelo tsotlhe tsa pabalesego tse di mo lekwalong la modirisi la smartphone sa gago go tla dira gore Waranthi ya yone e se tlhole e dira e bile go ka nna ga dira gore o se tlhole o e dirisa, kgotsa o kganelwe go e dirisa o tseelwe dikgato tsa semolao, kgotsa gotlhe.
Tsela ya go latlha smartphone le beteri
Go bona tshedimosetso ka ga go busetsa smartphone sa gagoBlackBerry le didiriswatlaleletso tsa gago gore di tsenngwe mo tirisopoeletsong kgotsa di latlhwe ka tshireletsego, mo sebatling sa gago sa khomphiutha, etela www.blackberry.com/recycling kgotsa https://tradeup.blackberry.com. Mananeo a tirisopoeletso le kgwebisano a fitlhelwa mo dikarolong tse di rileng fela.
Fa mananeo a, a se yo mo karolong ya gago, tlhola pusoselegae ya gago malebana le melawana ya go latlha dikumo tsa semotlakase.
Latlha smartphone le beteri ya yone tumalanong le melao le melawana ya mo lefelong la lona e e laolang go latlhwa ga dilo tse di tshwanang le tseno.
Tshedimosetsoinaakanyo
Go nna gaufi le dikaitsamaiso tsa radio
Radio ya smartphone ke ya maatla a a kwa tlase malebana le phetiso le kamogelo ya kgaso. E tlhametswe go tsamaisana le Federal Communications Commission (FCC), Industry Canada (IC), le dikaedi le ditekanyetso tsa The Council of the European Union, gammogo le dikaedi tse di maleba tsa ditšhabatšhaba tse di malebana le dilekanyo tsa pabalesego tsa go lebana le phetisokgaso ya radio mo didirisweng tse di se nang megala. Dikaedi tse di dirilwe ke bomankge ba ba ikemetseng ba tsa saense, dipuso, le mekgatlho go akaretsa Institute of Electrical and Electronics Engineers Standard (IEEE), National Council on Radiation Protection and Measurements (NCRP), le International Commission on Non-Ionizing Radiation Protection (ICNIRP).
Go tsamaisana le FCC, IC, EU, le dikaedi le ditekanyetso tse dingwe tse di maleba tsa ditšhabatšhaba tsa phetisokgaso ya radio, tshola smartphone bobotlana 0.59 in. (1.5 cm) kgakala le mmele wa gago. Fa o tshotse smartphone mo mmeleng wa gago, dirisa fela didiriswatlaleletso tse di nang le segokeledi sa lebanta tse di tlametsweng kgotsa tse di letleletsweng ke BlackBerry. Fa o dirisa sediriswatlaleletso se se aparwang mo mmeleng se se sa tlamelwang ke BlackBerry, tlhomamisa gore sediriswatlaleletso ga se na tshipi mme o tshole smartphone sa gago bobotlana 0.59 in. (1.5 cm) go katoga mmele wa gago.
Go fokotsa go lebana le phetisokgaso ya radio: (i) dirisa smartphone mo mafelong a a nang le temosi e e nonofileng e e sa diriseng megala; (ii) dirisa maitlhophelo a o sa diriseng diatla; mme o (iii) fokotse nako e o e dirisang o bua mo mogaleng, kgotsa o romele imeile, molaetsa o o kwalwang, kgotsa molaetsa wa BBM mo boemong jwa moo.
Tshedimosetso ya kelokamogelo e e totileng
MODIRO ONO WA SEDIRISWATLHOKAMOGALA O INAAKANYA LE DITLHOKEGO TSA PUSO MALEBANA LE PONTSHO GO MAKHUBU A RADIO FA SE DIRISIWA GO YA KA KAELO E E MO KAROLONG E.
Smartphone se tlhamilwe le go dirwa gore se se ka sa feta tekanyetsomaatla ya go lebana le phetisokgaso ya radio (RF) e e beilweng ke the Federal Communications Commission (FCC) ya Puso ya U.S. le go atlanegisiwa ke The Council of the European Union fa e dirisiwa jaaka go kailwe mo karolong e e fetileng. Ditekanyetso tse ke karolo ya dikaedi tse di feletseng mme di tlhomamisa dilekanyo tse di letleletsweng tsa maatla a RF go batho ka kakaretso. Dikaedi di ikaegile ka maemotekanyetso a a tlhamilweng ke mekgatlho ya saense e e ikemetseng ka go dira tshekatsheko ya gangwe le gape le e e tseneletseng ya dipatlisiso tsa saense. Seemotekanyetso sa pontsho malebana le didiriswa tse di se nang megala se dirisa yuniti ya tekanyetso e e bidiwang Specific Absorption Rate, kgotsa SAR. Tekanyetso ya SAR e e beilweng ke FCC/IC ke 1.6W/kg*. Tekanyetso ya SAR e e atlanegisitsweng ke Council of the European Union ke 2.0W/kg**. Diteko tsa SAR di dirwa go dirisiwa seemotekanyetso sa tsamaiso se se totobaditsweng ke FCC/IC ka sediriswa se se fetisang kgaso ka maatla a a kwa godimodimo a a tlhomamisitsweng mo magatong otlhe a phetisokgaso a a lekilweng. Le fa SAR e tlhomamisiwa mo selekanyong sa maatla a a kwa godimodimo a a tlhomamisitsweng, selekanyo sa mmatota sa SAR sa sediriswa fa se dirisiwa se ka nna kwa tlase ga boleng jwa botlalogolo. Se ke ka ntlha ya gore sediriswa se tlhametswe go dira mo dilekanyong tsa maatla a mantsi, gore se dirise fela maatla a a tlhokegang go fitlhelela mafaratlhatlha. Ka kakaretso, fa o le gaufi le anthena ya seteišene se se se nang megala, maatla a a ntshiwang a a fokotsega.
Boleng jo bo kwa godimodimo jwa SAR jwa smartphone se fa bo lekelediwa tiriso mo tsebeng ke:
Boleng jo bo kwa godimodimo jwa SAR jwa smartphone se fa bo lekelediwa mo BlackBerry segokeleding se se atlanegisitsweng se se nang le segokeledi sa lebanta bokgakala jwa 0.59 inch (1.5 cm) go tswa mo mmeleng, ke:
Fa o dirisa ka tiriso ya Mobile Hotspot, boleng jo bo kwa godimodimo jwa SAR ya smartphone se ke:
Ditekanyo tse di aparwang mo mmeleng (dikgala tse di atlanegisitsweng) di a farologana mo didirisweng tse di se nang megala, go akaretsa di-smartphone, go ikaegile ka didiriswatlaleletso tse di tlametsweng kgotsa tse di leng teng le ditlhokego tse di maleba tsa FCC, IC, le The Council of the European Union.
FCC e ntshitse Equipment Authorization ya smartphone se e e theilweng mo dilekanyong tse di begilweng tsa SAR tse di tsamaisanang le dikaedi tsa phetisokgaso ya FCC ya radio fa smartphone se dirisiwa jaaka go laetswe mo karolong e. Tshedimosetso ya SAR ya smartphone se e mo faeleng ya FCC mme e ka fitlhelwa mo karolong ya Display Grant ya www.fcc.gov/oet/ea morago ga go phuruphutsha ID ya FCC ya smartphone sa gago se se mo lenaaneng le le fa tlase.
Tshedimosetso go ya pele ya SAR e ka fitlhelwa mo www.ctia.org (CTIA - The Wireless Association), kgotsa www.tele.soumu.go.jp/e/index.htm (Telecommunications Bureau of the Ministry of Internal Affairs and Communications).
___________________________________
*Kwa United States le Canada, tekanyetso ya SAR malebana le didiriswa tse di akgiwang tse di dirisiwang ke batho, ke 1.6W/kg ka tekanyetso e e fetang 1g ya ditogwa tsa mmele kgotsa tlhogo (4.0W/kg ya tekanyetsobogareng e e fetang 10g ya ditogwa - diatla, manengetso, manengana le dinao).
**Kwa Yuropa, tekanyetso ya SAR malebana le didirisiwa tse di akgiwang tse di dirisiwang ke batho, ke 2.0W/kg ka tekanyetsobogareng e e fetang 10g ya ditogwa tsa mmele kgotsa tlhogo (4.0W/kg ya tekanyetsobogareng e e fetang 10g ya ditogwa – diatla, manengetso, manengana le dinao). Dipatlisiso di kaya gore maemo a, a akaretsa tshireletsego e e lekanetseng, go sireletsa morafe, le go tsaa maikarabelo a pharologano e e ka nnang teng malebana le ditekanyetso tse.
Polelo ya tumelano ya FCC (United States)
Setlhopha sa FCC sa B, Karolo 15
Sediriswa se, se dumelana le Karolo 15 ya Melawana ya Federal Communications Commission (FCC). Tiriso e ikaegile ka dipeelano di le pedi tse di latelang: (1) sedirisiwa se se ka baka kgotlhang, (2) e bile sedirisiwa se se ka amogela go kgorelediwa, go akaretsa go kgorelediwa go go ka bakang tiriso e e sa rulaganngwang.
Setlamelwa se, se lekilwe mme sa fitlhelwa se dumelana le tekanyetso ya sediriswa sa dijithale sa Mophato B, go ya ka Karolo 15 ya Melawana ya FCC. Tekanyetso e, e tlhametswe go neela tshireletsego e e amogelesegang kgatlhanong le kgoreletsego e e kotsi mo tlhomong ya bodulo. Setlamelwa se se tlhama, se dirisa le go phasalatsa maatla a tsamaiso ya radio, mme fa se sa tlhomilwe le go dirisiwa go ya ka ditaelo tsa modiri wa sona, se ka tlhola kgoreletsego e e kotsi go tlhaeletsano ya radio.
Le gale, ga go tlhomamiso ya gore kgoreletsego e ka se nne teng mo tlhomong e e rileng. Fa setlamelwa se, se sa tlhole kgoreletsego e e kotsi go kamogelo ya radio kgotsa thelevišene, kgoreletsego e e ka tlholwang ka go tshuba le go tima sediriswa, modirisi o rotloetswa go leka go lolamisa kgoreletsego e ka go dirisa tsela e le nngwe kgotsa go feta ya tse di latelang: go tsamaisa kgotsa go fudusa kamogelo, oketsa go arogana ga sedirisiwa le seamogedi, golaganya sedirisiwa le selo se seamogedi se golagantsweng le sone kgotsa ikgolaganye le morekisi kgotsa motho yo o nang le maitemogelo ka tsa radio le thelevišene gore a go thuse.
Tshedimosetso ya US Malebana le Ditlhokego tsa Federal Communications Commission (“FCC”) tsa Inaakanyo ya Dithusakutlo tsa Didiriswatlhokamogala
Fa didiriswatlhokamogala di dirisiwa gaufi le didiriswakutlo (jaaka dithusakutlo kgotsa ditlhomelwa tsa khokolea), badirisi ba ka lemoga modumo wa thoromo, go suma kgotsa go dumaela. Didiriswakutlo dingwe di kgona go emelana le kgoreletsego e go gaisa tse dingwe, mme didiriswatlhokamogala le tsona di a farologana ka mothamo wa kgoreletsego o di o tlholang.
Tirelo ya megalatlhokamogala e tlhamile tekanyetso go thusa badirisi ba didiriswakutlo go fitlhelela didiriswatlhokamogala tse di ka nyalelanang le didiriswakutlo tsa bona. Ga se didiriswatlhokamogala tsotlhe tse di lekanyeditsweng. Didiriswatlhokamogala tse di lekanyeditsweng di tla bontsha tekanyetso mo lebokoseng, mmogo le matshwaothebolo a mangwe a a maleba.
Ditekanyetso ga se tlhomamisetso. Dipholo di tla farologana, go tswa ka sediriswakutlo sa modirisi le tatlhegelokutlo. Fa e le gore sediriswakutlo sa gago se tshabelelwa ke kgoreletsego, o ka nna wa se kgone go dirisa didiriswatlhokamogala tse di lekanyeditsweng ka katlego.
Tsela e e gaisang ya go lekanyetsa ka bowena go ya ka ditlhokego tsa gago, ke go bona moporofešenale wa gago wa boitekanelokutlo.
Smartphone se se lekilwe le go lekanngwa gore se ka diririswa ka dithusakutlo tsa ditsebe mo go dingwe tsa dithekenoloji tse di sa diriseng megala tse smartphone se di dirisang. Le fa go ntse jalo, dithekenoloji tse dingwe tse di sa diriseng megala di ka nna tsa dirisiwa mo smartphone se tse di sa lekwang go bona gore a di a dira ka dithusakutlo tsa ditsebe. Go botlhokwa go leka dikarolo tse di sa tshwaneng tsa smartphone sa gago ka botlalo le mo mafelong a a sa tshwaneng go lemoga gore a o utlwa modumo mongwe fela o o kgoreletsang fa o dirisa smartphone se ka sethusakutlo sa gago kgotsa setsenngwatsebeng. Ikgolaganye le motlameditirelo wa ditlhokamogala wa gago malebana le dipholisi tsa pusetsomadi kgotsa kemisetso, le tshedimosetso ka ga bodirammogo jwa sethusakutlo.
Tekanyetso e dira jang
Tekanyetso : ya M-: Didiriswatlhokamogala tse di lekanyeditsweng go M3 kgotsa M4 di kgotsofatsa ditlhokego tsa FCC mme di ka tlhola kgoreletsego e e kwa tlase go didiriswakutlo go na le didiriswatlhokamogala tse di sa tshwaiwang. M4 e botoka kgotsa e kwa godimo mo sebeding se.
Tekanyetso ya T-: Didiriswatlhokamogala tse di lekanyeditsweng go T3 kgotsa T4 di kgotsofatsa ditlhokego tsa FCC mme di ka dirisega le thelekhoele ya sediriswakutlo (“T Switch”), go gaisa didiriswatlhokamogala tse di sa lekanyediwang. T4 e botoka kgotsa e kwa godimo mo sebeding se. (Ela tlhoko gore ga se didiriswakutlo tsotlhe di nang le thelekhoele.)
Didiriswakutlo di ka nna tsa lekanyetswa malebana le kemelano kgatlhanong le kgoreletso ya mofuta o. Modiri wa sediriswakutlo kgotsa moporofešenale wa gago wa boitekanelokutlo a ka go thusa go bona dipholo malebana le sediriswakutlo sa gago. Bogolo jwa kemelano ya sethusakutlo sa gago bo tla fokotsa modumokgoreletsego go tswa didiriswatlhokamogaleng.
Go bona tshedimosetso e nngwe ka ga tiro e e dirilweng ke FCC malebana le bodirammogo jwa dithusakutlo le didiriswatlhokamogala, mmogo le dikgato dingwe tse FCC e di tsereng go netefatsa gore batho ba ba nang le bogole ba fitlhelela ditirelotlhaeletsano, etela www.fcc.gov/cgb/dro.
Industry Canada certification
Smartphone seno se tsamaisana le (di)tekanyetso tsa Industry Canada tsa RSS tse di sa tlhokeng laesense. Tiriso e tlase ga dipeelo tse di latelang: (1) Smartphone seno se tshwanetse go amogela kgoreletso epe fela, e bile (2) smartphone se se tshwanetse go amogela kgoreletso epe fela, go akaretsa kgoreletso e e ka bakang tiriso e e sa eletsegeng ya smartphone.
Smartphone sa BlackBerry Passport SQW100-4(nomoro ya modiro RHR191LW) se tsamaisana le Industry Canada RSS102, RSS130, RSS132, RSS133, RSS139, RSS199, RSS-GENle RSS210 mo tlase ga nomoro ya setifikeiti ya 2503A-RHR190LW.
Smartphone sa tiriso mo legatong la 5150-5250 MHz ke sa tiriso ya mo ntlong go fokotsa kgonego ya kgoreletso e e kotsi ya ditsamaiso tsa sathelaete e e akgiwang ya kanalekopanelo.
Selekanyosegolo sa kamogelo ya anthena go di-smartphone tsa mo magatong a 5250-5350 MHz le 5470-5725 MHz se tla tsamaisana le tekanyetso ya EIRP.
Selekanyosegolo sa kamogelo ya anthena go di-smartphone tsa mo legatong la 5725-5825 MHz se tla tsamaisana le ditekanyetso tsa EIRP tse di totobaditsweng go tiriso ya ntlha go ntlha le mo e seng tiriso ya ntlha go ntlha jaaka go tshwanela.
Itse gore diradara tsa maatla a a kwa godimo di beilwe e le badirisi ba bagolo (ke gore badirisi ba botlhokwa) ba magato a 5250-5350 MHz le 5650-5850 MHz le gore diradara tseno di ka baka kgoreletso le/kgotsa tsenyo ya di-smartphone tsa LE-LAN.
Inaakanyo ya Mophato B
Smartphone seno sa ICES-003 se tsamaisana le ditekanyetso tsa Setlhopha B sa modumo wa radio jaaka bontshitswe mo ditekanyetsong tsa didiriswa tse di bakang kgoreletso mo setlhogong sa “Information Technology Equipment [Didiriswa Tsa Botegeniki Jwa Tshedimosetso] (ITE) – Ditekanyetso le mekgwa ya go lekanya,” ya Industry Canada.
Inaakanyotaolo ya EU
BlackBerry e bega fano gore smartphone seno sa , se dira tumelanong le ditlhokego tsa botlhokwa le dithulaganyo dingwe tse di tshwanelang tsa Radio and Telecommunications Terminal Equipment (R&TTE) Directive 1999/5/EC.
BlackBerry Passport SQW100-4 smartphone sa (nomoro ya modiro RHR191LW)
Boipolelo jwa Tsamaisano jo bo dirilweng mo Kaeding 1999/5/EC (HG nr. 88/2003) bo ka bonwa mo www.blackberry.com/go/declarationofconformity.
Fa e kgonthisitswe go Wi-Fismartphone sa gago , smartphone sa gago se kaWi-Fi dirisiwa mo mafaratlhatlheng a mo dinageng tsotlhe tsa ditokololo tsa Dinagakopanelo Tsa Yuropa. Sediriswa seno se ka dirisiwa kwa Turkey.
Jenale ya Semmuso ya Tshwetso ya European Union Commission ya 12 Tlhakole 2007 e bolela gore mo legatong la phetisokgaso 5.150 go ya go 5.350 GHz, dithulaganyo tsa phitlhelelo ya tlhokamogala (WAS), go akarediwa le mafaratlhatlha a radio a tikologoselegae (RLANs), di tlaa lekanyediwa go tiriso ya mo tlung. Ka ntlha ya gore tlhamo ya mafaratlhatlha e mo karolong ya ntlhaphitlhelelo ya tlhokamogala, mme ntlhaphitlhelelo e le sediriswasegolo, smartphone se ga se ke se simolola tlhamo ya mafaratlhatlha kgotsa se gokagana le mafaratlhatlha ka mokgwatlhamalalo mo legatong la phetisokgaso ya GHz ya 5.150 go ya go 5.350.
Inaakanyotsamaisotlaleletso
Dintlha tse di rileng ya go dira dilo tumalanong le ditekanyetso le melao ya smartphone sa gago sa e ka bonwa go tswa moBlackBerry .
Mojule o wa leisara wa sensara o o dirisiwang mo smartphone se o tsamaisana le seemo se se latelang sa International Electrotechnical Commission (IEC): IEC/EN 60825-1 2007-03 ED 2.0.
Go bona ID ya FCC, Nomoro ya Netefatso ya IC, modiro, le tshedimosetso ya tsamaisano ya smartphone sa gago, ya kwa tlase go tswa kwa godimo mo sekerining sa tsebegae. Tobetsa Dithulaganyo > Ka ga, mme o tlhophe Ditetla tsa Melawana go tswa mo lenaaneng le le yang kwa tlase.
Tshedimosetso ya kumo: BlackBerry Passport SQW100-4 smartphone sa
Dintlha tsa semakheniki:
Boima: mo e ka nnang 7.16 oz (203 g) go akaretsa beteri ya lithium-ion
Bogolo (Bol x Boph x Bog): 5.2 x 3.6 x 0.36 in., ka 0.38 in. kwa khamereng (131.4 x 90.5 x 9.3 mm, ka 9.8 mm kwa khamereng)
Memori ya 3 GB, bobolokelo jwa 32 GB jwa tiriso, phatlha ya karata ya microSD
Dintlha tse di latelang tsa mojule wa leisara wa sensara di ka nna tsa dira mo smartphone sa gago:
Kumo ya leisara ya Maemo 1
Palogare ya maatla a botlalogolo a a ntshiwang: 0.18 mW
Ditotobatso tsa maatla:
Beteri e e sa tlosiweng, e e kgonang go tšhajiwa ya sele ya lithium-ion
E tshegetsa dikarata tsa SIM tsa nano tsa 3V, 1.8V
Tsamaelano ya setshwaraganyi sa tsamaisanyo ya tshedimosetso le go tšhaja: micro USB 2.0
Ditotobatso tsa mafaratlhatlha a radio ya mmobaele:
LTE e tshegetsa magato a: LTE 700, LTE 800, LTE 850, LTE 900, LTE 1700, LTE 1800, LTE 1900, LTE 2100, LTE 2600 MHz
E tshegetsa HSPA+ magato: UMTS 800/UMTS 850, UMTS 900, AWS 1700, PCS 1900, IMT 2100 MHz
GSM E tshegetsa magato a: GSM 850, GSM 900, DCS 1800, PCS 1900 MHz
Maemo a maatla: Maemo 1 (DCS 1800, PCS 1900), Maemo 3 (UMTS, LTE), Maemo 4 (GSM 850) jaaka go tlhalositswe mo go GSM 5.05, Maemo 4 (GSM 900) jaaka go tlhalositswe mo go GSM 02.06, Maemo E2 (GSM 850, GSM 900, DCS 1800, PCS 1900)
Phetisokgaso: 704 go ya go 716 MHz, 777 go ya go 787 MHz, 824 go ya go 849 MHz, 832 go ya go 862 MHz, 880 go ya go 915 MHz, 880 go ya go 950 MHz, 1710 go ya go 1755 MHz, 1710 go ya go 1785 MHz, 1850 go ya go 1910 MHz, 1920 go ya go 1980 MHz, 2500 go ya go 2570 MHz
Kamogelokgaso: 734 go ya go 746 MHz, 746 go ya go 756 MHz, 791 go ya go 821 MHz, 869 go ya go 894 MHz, 925 go ya go 960 MHz, 1805 go ya go 1880 MHz, 1930 go ya go 1990 MHz, 2110 go ya go 2155 MHz, 2110 go ya go 2170 MHz, 2620 go ya go 2690 MHz
Wi-Fi ditotobatso tsa radio tsa mafaratlhatlha:
Seemo sa LAN se se se nang megala: IEEE 802.11a, IEEE 802.11ac, IEEE 802.11b, IEEE 802.11g, IEEE 802.11k, IEEE 802.11n, IEEE 802.11r
Phetisokgaso le phetisokamogelo ya IEEE 802.11b/IEEE 802.11g/IEEE 802.11k/IEEE 802.11n/IEEE 802.11r: 2.412 go ya go 2.472 GHz
Phetisokgaso le phetisokamogelo ya IEEE 802.11a/IEEE 802.11ac/IEEE 802.11k/IEEE 802.11n/IEEE 802.11r: 5.180 go ya go 5.825 GHz
Bluetooth Ditotobatso tsa radio tsa:
E tshegetsa legato le le lengwe: ISM 2.4 GHz
Phetisokgaso le kamogelokgaso: 2402 go ya go 2480 MHz
Bluetooth Maemo 1
Fa smartphone sa gago se tshegetsa thekenoloji ya NFC, ditlhaloso tse di latelang di a dira:
Kgaso ya tsamaiso: 13.56 MHz
Mefuta e e tshegediwang: sebuisi/sekwadi, tshwantshanyo ya karata, molekane go molekane
Kitsiso ya semolao
©2015 BlackBerry. Ditshwanelo tsotlhe di sireleditswe. BlackBerry® le matshwaokgwebo a a amanang, le matshwaomoono ke dithoto tsa BlackBerry Limited e bile a kwadisitswe le/kgotsa go dirisediwa U.S. le dinaga tse dingwe mo lefatsheng lotlhe. Bluetooth ke letshwaokgwebo la Bluetooth SIG. Call2Recycle ke letshwaokgwebo la Call2Recycle, Inc. CTIA - The Wireless Association ke letshwaokgwebo la CTIA - The Wireless Association. GSM ke letshwaokgwebo la GSM MOU Association. IEEE Std 1725, IEEE 802.11a, 802.11b, 802.11g, IEEE 802.11ac, 802.11k, 802.11r, le 802.11n ke matshwaokgwebo a Institute of Electrical and Electronics Engineers, Inc. LTEle UMTS ke matshwaokgwebo a European Telecommunications Standards Institute (ETSI). Wi-Fi ke letshwaokgwebo la the Wi-Fi Alliance. Matshwaokgwebo a mangwe otlhe a na le beng ba one ba ba farologaneng. Tokumente eno, mmogo le ditokumente tsotlhe tse di tsentsweng ka tshupiso fano jaaka tokumente e e fitlhelwang mo webosaeteng ya Blackberry di neelwa “jaaka di ntse” kwantle ga peelano, tlhomamiso, netefatso, kemedi kgotsa waranti, kgotsa pegomolato ya mofuta ope go BlackBerry Limited le ditlamo tse di amanang le yone, tse tsotlhe di itlamololang gotlhelele go ya bokgakaleng jo ya molao wa tikologo ya gago bo bo letlang.
Melawana ya tiriso ya kuno kgotsa tirelo epe fela ya BlackBerry di tlhalositswe mo laesenseng kgotsa mo tumalanong nngwe le BlackBerry e e maleba. GA GO SEPE MO TOKUMENTENG ENO, SE SE ITLHOKOMOLOLANG TUMALANO E E KWADILWENG KGOTSA TSHOLOFETSO E E NEETSWENG KE BLACKBERRY MALEBANA LE DIKAROLO TSA BLACKBERRY TSA DIKUNO KGOTSA DITIRELO KWANTLE GA TOKUMENTE ENO.
BlackBerry Limited
2200 University Avenue East
Waterloo, Ontario
Canada N2K 0A7
BlackBerry UK Limited
200 Bath Road
Slough, Berkshire SL1 3XE
United Kingdom
Published in Canada


c: text/html

text:
Re ikaelela go fitlhela ponelo pele le boikaelelo ka tse di latelang;
LETLOTLO LA BADIRI
Re lemoga fa maatla a rona a ikaegile ka badiri ba ba nang le kitso, ba katisitswe, ba kgotlhaditswe e bile ba tlhabolotswe le go akola menyatla le go bewa sentle mo mafelong a bodiredi
KELELELO MO SETŠHABENG
Ka go lemoga fa setšhaba e le bareki ba rona jalo kelelelo ya rona mo go tsotlhe tse re di dirang ka go nna pelontle tlhokomelo go tsiboga, boitshoko le kutlwelobotlhoko.
GO DIRA KA TSHWARAGANO KGOTSA GO DIRA RE LE SEPANE
Ka go lemoga fa go tlhokega go dira re le sepane re ikaegile ka therisano, go dira mmogo go itshepafala, go tshegetsana, go dira ka natla, boineelo le tlotlo go sa itebaganya fela le maemo kgotsa bong.
BOIKANYO
Ka dinako tsotlhe go diragatsa molao ka tolamo, boutlwelo-botlhoko le mo pontsheng kwa ntle ga go gogela kobo moribe.
GO TSHWARA DIPHIRI
Ka go fitlha diphiri fa e se go tlhokafala go di ntsha ka fa molaong.
TEKATEKANYO
Go direla morafe le setšhaba re sa leba dingwaga, bong, mmala, bogole, kanamo ya sepolotiki kana ditumedi, letso le mmala le kwa ntle ga poifo le botsalano.
GO TLOTLA DITSHWANELO TSA SETHO
Go tlotla, go sireletsa le go tshegetsa ditshwanelo le kgololosego ya mongwe le mongwe.
PROFESSIONALISM
Ka go patleletsa, maano, thaloganyo le go dirisa patleletso e e lekaneng go diragatsa thomo le tiro.

robotstxt: allowed

filter: keep


text:
Lorato e leng kgarakgatshego ya me
by Anonymous-Writer • September 6, 2017 • * Safe for Work *, Love - Pure and Simple • 0 Comments
Kgarakgatshego ya moya
Go botlhoko go rata o sa ratwe
Go botlhoko go tlhoka motho a sa go tlhoke
Mme le mo nneteng ya botlhoko jwa me ke dudueletsa Morena go lerato le ke nang le lona go wena mogatsaka
Ka lone ke itse botlhoko jwa pelo
Ka lone ke itse go tlhorisega ga pelo, moya le tlhaloganyo
Ka lone ke itse gore go rata motho go fitisisa go ntse jang
Ka lone ke itse boitumelo jwa pelo le moya
Ka lone ke itse ebile ke bona lesedi je le le tlisang mo botshelong
Ka lone ke tlhaloganya se se nnang se utlwisa Modimo botlhoko ka ga rona bana ba gagwe. Go tlhola batho ba gago mo setshwanong sa gago, go ba fa di tshegofatso le di talente tse ba ka itshedisang ka tsone, go fa batho ba gago Lefoko la gago le le boitshepo go ba kaetsa tsela tsa go gore ba se latlhege, mme se re nnang re go leboga ka sone ke go tlhoka tumelo, go se go rateng ka pelo le mewa yotlhe fela jaaka o re rata, go se lateleng ditaelo tsa gago ka tlhoafalo le boikokobetso. Wena Sedi je legolo la matshelo a rona. Wena o rometseng morwao go re swela. Wena o lorato lwa gago lo gaisang marato otlhe. Wena bogolo jo bo gaisang bogolo jotlhe. O tswelela go nna pelotelele le rona. O tswelela go nna o re rata ka re le ba gago. Ke ikobela go wena Sedi je legolo la lefatshe go tswelela go nthuta tsela tsa gago, go tswelela go mpontsha bogolo jwa gago. Nkobe jaaka thupa e sale metsi Morena go ntira se o eletsang ke nna sone. Fa ke santse ke tshela ke kgona go hema ke wa gago. Phatlhalatsa tse o sa dirateng go nna gore ke lebege ke le o o ka ipilang ka ene. Go ipela ka nna mo sephiring sa gago. Nna le wena ka nako tsotlhe. Ke go rorisetsa bogolo jwa gago. Ke go lebogela bontle le botshelo jwa bao ke ba ratang. Ba ntshegofaletse ka nako tsotlhe. Kopa o ntshegofaletse le ene monna yo ke mo ratang ka pelo yotlhe le fa a sa nthate, mo okeletse masego le matlhogonolo a le gaufi le fa a le kgakala le nna, o se mohularele ka motlha ope, o mo itshwarele dibe tsa gagwe, o se moletlelele ka motlha ope go wela fatshe e re go wela fatshe a kgojwe ke maje, ditshireletso tsa go di nne di mo aparetse ke nako tsotlhe.
Nna nkutlwele botlhoko, nna yo o ratang a sa ratwe, nna yo pelo ya me e kgarakgatshegang, mpontshetse Sedi jago go nkaetsa tsela e ke tshwanetseng ke e tsamae. O itse gotlhe ka ga me. Botshelong nka sotlega mme o nthuse ke nne ke go ngaparetse. Nna le wena ka nako tsotlhe. Go se kgatale gore mang a reng. Ntataise ka fa thatong ya gago. O nkgalelemele fela jaaka o tlhola fa ke go leofetse le fa ke leofetse ba bangwe. O nthuse go ikobela di kgalemelo tsa go ka metlha yotlhe.
Ditsela bulegang, Modimo o nketeletse pele go nkaetsa tsa gagwe, dikgomotso tsa me, matshediso a me. Matlho a se mowa bulegang go bona sentle e se re kgotsa gongwe matlho a me a senama a ntsietse.Tsela di pedi Morena, ngwe le ngwe e siame ha fa wena o e eteletse pele. Ke tla go sala morago.
Mogatsaka, pelo ya me e beletsa wena monna yo ke mo ratang ka pelo le moya wa me otlhe, ba kwa gae le Modimo fela. Modimo ke oo.Re godiseditswe mo go ene. Re rutilwe go bua le ene ka nako tsotlhe. Ga go sepe se se nyatsegileng se a se re diretseng go tloga tlholegong le tsalo ya rona. Tsotlhe tsa gagwe mo go rona e sale di le dintle go tloga tshimologong mme di tla tswelela di le dintle go fitlhela bokhutlong. Ke wa rona ka nako tsotlhe.
Tlhorisego ke tla tlhorisega
Mme itse fela se
Ke go rata lorato swi mogatsaka????? wena moya wa moya wa me, wena nama ya nama ya me, wena pelo ya pelo ya me, wena botshelo jwa botshelo jwa me
Rantings of a woman in love


text:
Setlhaketlhake sa Impalila
Impalila (yo nako dingwe a kwadiwang gotwe Mpalila ) ke setlhaketlhake se se kgakala mo botlhaba jwa ntlha ya lefatshe la Namibia, se se thibetsweng mo bokone ke metsi a noka ya Zambezi gape le mo borwa le mesi a noka ya Chobe . Ke motse wa banni ba ka tshwra masome a mararo mo metsaneng e le masome a mabedi le botlhano,[1] go akarediwa Batswana (go tswa mo Botswana) gape le morafe wa Masubia (go tswa mo Namibia).[2]
Impalila gantsi o tsenwa ka Kasane mo Botswana, mo ntlheng ya lotshitshi la noka ya Chobe. Go nale letso la ma Namibia gape le poso ya ba lephata la tsa phudugo mo setlhaketlhakeng. Gape go nale lefelo la maemelo a difofane la selekanyo sa lekgolokgolo le makgolo a mararo le di fofelang mo go lone, le le dirisiwang ke ba kompone ya charter flights go tlisa bajanala mo mafelong a go gorogelang baeng mo go one mo setlhaketlhakeng. Lefelo la difofane le ne le dirisiwa ke masole ka ngwaga wa 1980 ke sesole sa Aferika Borwa , ka botlhale lefelo le le mo boemong mo go lebaganeng le Botswana, Zambia gape le Zimbabwe.[1]
Impalila o eteletswe pele ke kgosi,yo o nang le ditlhata tsa go ka abela batlhoki lefatshe.
Dikgge tsa kwa ntle[baakanya | edit source]
Botswana Zambia Zimbabwe Namibia South Aferika
Dipadi tse dingwe[baakanya | edit source]
- ↑ 1.0 1.1 Chris McIntyre (2010). Botswana. Bradt Travel Guides. pp. 193-193. ISBN 978 1 84162 308 5.
- ↑ Namibian.org
Coordinates: 17°47′00″S 25°13′24″E / 17.78333°S 25.22333°E


text:
Kereke ya nnete ya ga Jeso
"Kereke ya nnete ya ga Jeso" ke kereke e e ikemetseng ka nosi e e simolotseng kwa toropong ya Beijing, kwa China ka ngwaga wa 1917. Gompieno e na le maloko a le sedikadike le sephatlo mo mafatsheng a le masome a mane mo dikontinenteng di le thataro. Kereke e ke ya mothale wa Sekeresete sa Sepentekosete se se simolotseng mo seketeng sa dingwaga se se fetileng se rogwa. Kereke e gape e dumela mo tumeding ya sengwefela (tumelo ya leina la ga Jeso). Ka ngwaga wa 1997, kereke e e ne ya simololwa kwa Aforika Borwa. Ba ikaelela go rera dikgang tse di molemo mo lefatsheng lotlhe pele ga go tla ga bobedi ga ga Jeso Keresete. Dipinagare tse di lesome tsa thuto ya kereke e ke tse di latelang:
- Moya o o boitshepo: "Go bua ka maleme go supa go amogela moya o boitshepo, mme go solofetsa go tsena kwa Legodimong."
- Kolobetso: "Go kolobediwa ka meetse ke sakeramente e re lebalediwang ka yone melato mme ra tsalwa sentšha. Kolobetso e direlwa mo meetseng: e ka nna mo nokeng kgotsa kwa lewatle. Mokolobetsi, ene, o tshwanetse a bo a setse a kolobeditswe, mme o tla eta tiro eno kwa pele mo leineng la Jesu Kriste. Mokolobediwa o tshwanetse a inwe mo meetseng gotlhelele, a inamisitse thlogo mme sefatlhego sa gagwe se lebile kwa tlase."
- Go tlhapisa dinao: "Sakeramente ya go thlapa dinao e re letla go tsea karolo mo botshelong jwa Jesu Kriste. E re gakolosa ka dinako tsotlhe gore re tshwanetse re nne le lerato, re nne ba boitshepo, re tshwarele ba ba re senyeditseng mme re fe nako le matsogo a rona go direla Modimo. Mongwe le mongwe o a kolobeditsweng o tshwannwa ke go thlapa dinao tsa gagwe mo leineng la Mora Jesu Kriste. Fa go kgonega, batsea karolo mo sakeramenteng ba ka thlapisana dinao."
- Selalelo
- Letsatsi la Sabata: "Letsatsi la Sabata, lone la bosupa, ke le le boitshepo, mme le segofaditswe ke Modimo. Re a le thlompha, mme ka lone, re ikgopotsa letsatsi leo Modimo a thlodileng lefatshe ka lone, le tshwarelo ya melato, le botshelo jo bo sa feleng."
- Jeso Keresete: Jeso Keresete, Lefoko le le nnileng nama, o sule mo mokgorong go rekolola baleofi, a tsoga mo baswing mo letsatsing la boraro mme a tlhatlogela kwa legodimong. Ke ene Mmoloki fela wa batho, Motlhodi wa legodi le lefatshe le Modimo wa nneke a le nosi.
- Baebele e e boitshepo: Baebele e e Boitshepo, e e nang le Kgolagano e Kgologolo le e Ntšha, e tlhotlheleditswe ke Modimo, e le lefoko le le boammaaruri le seelo sa botshelo jwa Sekeresete.
- Poloko (pholoso): Poloko e bonwa ka tshegofatso ya Modimo ka tumelo. Badumedi ba tshwanetse go ikaega ka Moya o o Boitshepo go latela boitshepo, go tlotla Modimo le go rata batho.
- Kereke
- Katlholo ya bofelo


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Karolo 132 ya Molaotheo o mošwa e tshwanetse go buisega jaana:
132. Dikhansele tsa Khuduthamaga
- Dikhuduthamaga tsa Porofense di bopiwa ke Tonakgolo, le maloko a a sa feteng 10, a a supilweng ke Tonakgolo go ya ka karolwana e.
- Lekoko leo le nang le maloko a a ka nnang diperesente tse 10 tsa manno mo peomolaong ya Porofense le tsere tshwetso ya go tsaya karolo mo pusong ya bosetšhaba ya kopanelo, le tshwanelwa go abelwa lefapha le le lengwe kgotsa go feta mo Khanseleng ya Khuduthamaga go lekana le palo ya manno a le a tshotseng mo lekgotlapeomolao go lekanalekana le palo ya manno a a tshotsweng ke makoko a mangwe a a tsayang karolo.
- Mafapha a Lekgotla la Khuduthamaga a tshwanelwa ke go abelwa makoko a a farologaneng a a tsayang karolo go ya ka kaelo e e neetsweng mo karolong 91 (9) le mo go diragatseng taelo eo, taelo mo karolo eo, go –
- kabinete, e tshwanetse go buisiwa jaaka taelo go Kgotla Khuduthamaga;
- Tona, e tshwanetse go buisiwa aaka taelo go Kgotla Khuduthamaga; le
- Ntlokokoano Bosetšhaba e tshwanetse go tsewa jaaka taelo ya kgotlapeomolao ya porofense.
- Tonakgolo ya Porofense morago ga dipuisano le baeteledipele ba makoko a a tsayang karolo o tshwanetse –
- go tlhomamisa mafapha a a tsepameng go abelwa makoko a farologaneng a a tsayang karolo go ya ka palo ya mafapha a abetsweng go ya ka karolotlaleletso (3);
- go thapa boemong jwa lefapha lengwe le lengwe, tokololo ya Kgotlapeomolao ya porofense, yo e leng tokololo ya lekoko leo lefapha leo le le abetsweng go ya ka temana(a) jaaka tokololo ya Lekgotla Khuduthamaga e e rweleng maikarabelo a lefapha leo;
- fa go le botlhokwa go tsamaelana le mabaka a Molaotheo, kgotsa mo kgatlhegong ya puso e manontlhotlho kgotsa phetolo ya tlhomamiso ngwe le ngwe go tsamaelana le temana (a)go ya ka karolotlaleletso (3);
- go fedisa kgetho nngwe le nngwe e e mo temaneng ya (b) –
- fa Tonakgolo a kopiwa go dira jalo ke moeteledipele wa lekoko leo tokololo ya Kgotla Khuduthamaga ya go nna jalo e leng leloko; kgotsa
- fa go le botlhokwa go tsamaelana le mabaka a Molaotheo kgotsa mo dikgatlhegong tsa puso e e manontlhotlho; kgotsa
- go tlatsa phatlhatiro mo kantorong ya tokololo ya kgotla Khuduthamaga, fa go tlhokega, go ya ka temana (b).
- Karolotlaleletso (4) e tshwanetse go diragatswa ka mowa wa go matlafatsa puso ya tshwaraganelo ya bosetšhaba, mme Tonakgolo le ba ba amegang ba tshwanetse go batla go fitlhelela ditumelelano ka nako tsotlhe mo tiragatsong ya karolotlaleletso eo: ntle le fa ditumelelano di sa fitlhelelwe mo –
- go diriseng thata e e tlhalositsweng mo temaneng ya (a),(c) kgotsa (d)(ii) ya karolotlaleletso eo, tshwetso ya Tonakgolo ke yona e dirang;
- go diriseng thata e e tlhalositsweng mo temaneng ya (b),(d)(i) kgotsa (e) ya karolotlaleletso eo, e ama motho yo e seng leloko la lekoko la Tonakgolo, tshwetso ya moeteledipele wa lekoko leo motho yoo e leng leloko la yona e tla nna lefoko la bofelo; le
- go diriseng thata e e tlhalositsweng mo temaneng ya (b) kgotsa (e) ya karolotlaleletso e amang motho yo e leng leloko la lekoko la Tonakgolo, tshwetso ya Tonakgolo e tla nna lefoko la bofelo.
- Fa kaelo nngwe le nngwe ya kabelo ya mafapha e fetolwa mo karolotlaleletso (4) (c), ditokololo tse di amegang di tshwanetse go tlogela mafapha a bona mme ba na le go ka thaphiwa, fa go le maleba, gape mo mafapheng a mangwe a a abetsweng makoko a farologaneng a bona go ya ka mabaka a dikabo ka go farologana.
- Dikopano tsa Kgotla Khuduthamaga di tshwanetse go okamiwa ke Tonakgolo ya Porofense.
- Kgotla Khuduthamaga e tshwanelwa ke go dira ka mokgwa o o tla nayang tshiamisetso go mowa wa tirisanommogo o akarediwang mo pusong ya tshwaraganelo ya bosetšhaba le fela jaaka tlhokego ya puso e e nang le bokgoni.
Karolo 136 ya Molaotheo o mošwa e tshwanetse go nna le dikarolwana tsa tlaleletso tse di latelang:
- Ditokololo tsa Makgotla Khuduthamaga di na le maikarabelo ka bongwe ka bongwe go Tonakgolo le go kgotlapeomolao ka tsamaiso ya mafapha a bona, mme ditokololo tsotlhe tsa Kgotla Khuduthamaga ka tsamaelano ba na le maikarabelo ka bojotlhe ka tiragatso ya ditiro tsa puso ya porofense le maikemisetso a yona.
- Ditokololo tsa Makgotla Khuduthamaga di tshwanetse go tsamaisa mafapha a bona go ya ka maikaelelo a a tlhomamisitsweng ke Kgotla Khuduthamaga.
- Fa tokololo ya Khuduthamaga e palelwa ke go tsamaisa lefapha go ya ka maikaelelo a Khuduthamaga, Tonakgolo a ka lopa tokololo e e amegang go lere tsamaiso ya lefapha mo tsamaelanong le maikaelelo a.
- Fa tokololo e e amegang e palelwa ke go inaakanya le ditlhokego tsa Tonakgolo mo karolwaneng(5), Tonakgolo a ka tlosa tokololo eo mo tirong morago ga go rerisana le yona, le fa tokololo e se tokololo ya lekoko la Tonakgolo kgotsa e se moeteledipele wa lekoko le le tsayang karolo, le morago ga go rerisana le moeteledipele wa lekoko la tokololo eo.


text:
Lucas Manyane Mangope
Moetapele wa puso-legae la maloba la Bophuthatswana. O tlhopilwe ke mmuso wa kgetololo le tlhaolele go eta Batswana ba tulo ya Aforika Borwa pele. E ne e le mmusa-esi go tloga ka 1977 go fitlha ka 1993 fa kgethololo le tlhaolele e fedisiwa/ emisiwa mo Aforika Borwa.
Contents
Kitso ka botshelo ja ga Lucas Mangope[baakanya | edit source]
Go tsholweng mo motseng wa Motswedi,Mongope e ne ele morutabana go fitlha kgwedi ya Phatwe 1959 fa jaanong a nna Kgosi ya mo motseng.Ka ngwaga wa 1971,o ne a nna mongwe wa leloko la dikgosi mo pusong a bo a kgona go fenya maemo a ntlha morago ga ditlhopho tsa kgwedi ya phalane 1972.[1].
Katlego ya ga Mangope[baakanya | edit source]
Mangope o nnile tautona ka ngwaga wa 1977.Ka ngwaga wa 1988, o ne a kobiwa ke ba sepodise mme a tsewa gape ke ba sesole sa Aforika Borwa. [2]
Bokopano ka ditlhopho tsa Aforika Borwa[baakanya | edit source]
Kwa dipuisanong tse di neng di tshwaretswe kwa Kempton Park(1993) tse di tsositseng ditlhopho ka ngwaga wa 1994 kwa Aforika Borwa,Mangope o buile fa Bophuthatswana etla nna ele maphato o ipusang go ya go ileng la fa Aforika Borwa a ka fetoga le gore o tla letelela ditlhopho tse di latelang mo lafatsheng la gagwe.[3]


text:
YBB
Hisitory ya boeng
Hisitori ya YBB
Go tswa nakong e e fetileng go fitlha jaanong
YBB e simolotse go nna gone ka di 1 Ferikgong 2004 e le ka karolo ya thulaganyo ya puso ya Aforika Borwa ya go fetola thuto e e kwa godimo. Se se neng sa direga e ne e le go kopanya yunibesiti ya batho bantsho le ya batho basweu go dira yunibesiti e ntsha e mo go yone Ba-Aforika Borwa ba maemo otlhe a botshelo ba neng ba kopana mo go yone ba le seoposengwe.
Yunibesiti e e neng e le ya batho bantsho fela e ne e le Yunibesiti ya Bokone-Bophirima, e baithuti ba yone e neng e le batho bantsho fela ba ba tswang kwa metseselegaeng ya bahumanegi. Mme yunibesiti e e neng e le ya batho basweu fela e ne ele Yunibesiti ya Potchefstroom ya Thuto e e Kwa Godimo ya Sekeresete, e baithuti ba yone e neng e le batho ba buang Aforikanse ba e neng e le Bakeresete. Mme ya boraro e ne e le Khamphase ya Sebokeng e le yone e neng e le ya batho bantsho fela, Vista, e badiri ba yone le baithuti ba yone ba neng ba kopanngwa mmogo.
Go kopana ga bone go bopa Yunibesiti ya Bokone-Bophirima (YBB) e ne e le letshwao le le nonofileng la go letlana le go aga setshaba – se se nonofileng thata. Phetogo eno ya go dira YBB seoposengwe e ne ya kaiwa jaaka e e atlegileng fela thata ya go kopanya ditheo tsa thuto e e kwa godimo mo Aforika Borwa. Ngwaga le ngwaga fa e sa le di kopanngwa ka mokgwa ono, YBB e nnile le lefetiso le le seng kana ka sepe la madi, go tokafala ga maduo a go falola ditlhatlhobo, go oketsega ga dipholo tsa patlisiso mo diyunibesiting tsa Aforika Borwa tsa dithuto tsa go laola kgwebo.
Bokgoni jono bo bontsha tirisanommogo kwa YBB, mokgele wa rona o o tlhaloganyesegang sentle, maitsholo le maikemisetso, tsela ya rona ya go laola dilo sentle le boeteledipele, le dithulaganyo tse di tlhalositsweng sentle tse re di dirileng tsa go dira gore YBB e nne le isagwe e e itumedisang.


text:
Re dirisana re bapile thata le badira-mmogo ba rona ba intaseteri mo thutong ya rona le mo patlisisong ya rona,
mme fa re ruta baithuti ba rona re dirisa ditharaano ta nnete,
dikgwetlho tsa nnete le badirelwa ba nnete gore re tlhomamise gore fa baithuti ba goroga kwa tirong ba kgone go relela fela mo tirong.
Ka seemo sa patlisiso ya rona diporojeke tsa rona tsa banadikerii nako e ntsi di diriwa mmogo le modira-mmogo mo intaseteri
ka mathata a a leng a nnete mo intasetering a a tshwanetseng go rarabololwa.
Gape re na le patlisiso ya theo e re e dirang mme e tsepama mo mme e re fa bokgoni jwa go araba dipotso
tse di tla bodiwang mo dingwageng tse di tlang.
Go ya ka thuto ya rona re motlotlo go tswelela go tshwara kamogelosemmuso ya rona dingwagasome tse pedi
jaanong mme se se raya gore didikerii tsa rona di amogelwa lefatshe lotlhe.
Bošeng jaana re okeditse diporokerama tsa thuto di le pedi gape mo thutong ya rona ka go ruta boenjeneri
jwa intaseteri le gape boenjeneri jwa semotlakase sa metšhini.
Go ya ka patlisiso le ka diporojeke sejanaga sa rona sa letsatsi se re direla sentle thata.
Ka Kgaisano ya Lefatshe la Letsatsi ka 2015 sejanaga sa rona
se ne sa nna mampodi ka go fenya mme se ke sekao se le senngwe sa bokgoni jwa rona jwa go nna baitseanape ka patlisiso ya rona ya sethekeniki,
ka tirisano ya setlhopha le kgatelopele ya rona go na le boitseanape le poposešwa.
Aforikaborwa e tlhoka baenjineri mme e tlhoka bokgoni
jwa baenjineri mme ke ka lebaka le re ratang go abela go feta ka go tswelela go fana ka thuto
e e tswelelang mo bathong ba ba mo tikologong ya lefelo la tiro le mo mafelong a sethekeniki mme ba tlhoka thuto ya semmuso mo mafelong a.
Ka kgang e re dira go fetsa didipoloma tsa banadikerii le dikhoso tsa banadikerii mo ditikologong jaaka taolo ya mafaratlhatlha,
boenjeneri jwa intaseteri le boenjeneri jwa seeleketeroniki.
Dingwaga tse masopedi tse di fetileng e rile Yuniti ya Dithulaganyo tsa Maatla e simolotswe
re simolotse go batla dikarabo tsa dipotso tse di bodiwang jaanong jaana.
Go tloga ka nako eo re tlhometse palo ya ditulo tsa patlisiso mo lookwaneng la bio
le patlisiso ya magala le boenjeneri jwa nyutlelia ka boitseanape mo dikeriting tse dintle le mo maatleng a letsatsi.
Se se re baya mo boemong jwa go nna baeteledipele mo tikologong ya ditharabololô tsa maatla a a kopakopaneng.
Ntlha e nngwe ya boeteledipele ke Industry 4.0.
Industry 4.0 ke ntlha e go buiwang thata ka yone mme e bile pele e bidiwa jalo re ne re tsere karolo mo dithulaganyong tsa matlhale,
le mo disaenseng tsa tshwetso le mo go gatiseng ga 3D go bopa ka tswelelopele
mme dilo tse tsotlhe di kopane di re dira go nna baeteledipele mo thulaganyong ya Industry 4.0.
Framing the NWU Language Debate | Kontekstualisering van die Taaldebat by die NWU Continuation of the NWU's academic programme Does capitalism in SA have a future? NWU-Pukke: 'n Terugblik: studentelewe1960's - 1970's NWU Pukke Caput UNIVERSITEITSLIED | UNIVERSITY SONG | PINA YA YUNIBESITI NWU-Pukke Heide Visekanselier gesels met studente / Vice-chancellor talks to students (1) NWU-Pukke Patria NWU-Pukke Kasteel


text:
Puso le mekgatlho ya ditaxi ba patelesega go ikamanya le Safe Taxis Charter ya bosetshaba, le go dira le rona go tsenya tirisong melao le ditsamaiso tse di tlisang tshireletsego ya bomme mo ditaxing gone jaanong . 2017 ke ngwaga o bomme ba Mzanzi ba kopanang mmogo go tlisa tshireletsego mo ditaxing . Tsaya karolo.
Soul City le mekgatlho ya bomme ba tshwaragane mmogo mo Safe Taxis Charter . Ka go tsenya leina la gago mo tirelong e, re ka nna ngata e le nngwe e thata ra gatelela puso le mekgatlho ya ditaxi go tsaya dikgato tse di maleba. O ka neela megopolo go Safe Taxi Charter morago ga go saena.
Go latela phitlhelelo ya ntlha ya Safe Taxis Now Charter go ya ka megopolo e rometsweng:
- Boemela taxi bo tla bonisiwa sentle
- Ga go tsene dithunya mo ditaxing
- Bakgweetsi ba ditaxi ba tla bonagatsa maina a bone sentle
- Bakgweetsi ba ditaxi ba tla tlholwa ke ba sepodisi gore ga ba molato wa petelelo le phoraphoro.
- Ditaxi di tla tshwaiwa go ya ka mokgatlho wa tsona
- Boemela taxi bo bo isiweng ka petelelo, phoraphoro le tlhaselo bo tlale ka basepodisa.
- Porofense nngwe le nngwe e tla nna le lefelo la tirelo ya tshoganyetso ya la bapalami ba ditaxi .
- Ditaxi di tla phasalatsa dinomoro tsa lefelo la tirelo ya tshoganyetso sentle
- Saenela tkrelo ya go gatelela patlo ya Safe Taxis Now
- Re utlwaletswe ke go boifa go sotlakakiwa, go phamolwa, go ketikiwa, go betelelwa le go bolawa.


text:
Mpule Kwelagobe
Template:Infobox pageant titleholder Mpule Keneilwe Kwelagobe wa Gaborone, Botswana o ne a apesiwa korone ya Miss Universe ka Motsheganong ngwaga wa 1999 kwa Trinidad and Tobago. O sale a fiwa korone eo ka ngwaga wa 1999, Mpuleo sa tswa go tswewa tsia gape gape a tlhomphiwa go bo e le modiragatsi wa ditshwanelo tsa batho tsa botsogo tsa batho, bogolo jang mo ntweng ya gagwe ya mogare wa HIV/AIDS gape e le mmueledi wa banana le bomme go nna le thtu e e tseneletseng ya tsholo le diterelo tse dingwe.
Contents
Mma lobopo[baakanya | edit source]
Kwelagobe wa borataro o ne a tsenelela dikgaisano tsa Miss World pageant (ka ngwaga wa 1997) mme ga a ka tswa sentle. E ne e le ene Mma lobopo wa Botswana gape e le ene lekgwarejwana la Botswana go tsenelela dikgaisano tsa Miss Universe pageant.
Go latedisa tumo ya gagwe e le Mma lobopo, Mpule o ne a nna mmueledi wa Clairol. Tsebe tse pedi di ne tsa supiwa mo koranteng ngwe ya kwa US fa ne Mpule a ntse e le Mma lobopo.
Moemedi wa lefatshe yo o tlhophilweng[baakanya | edit source]
Ka ngwaga wa 2000, o ne a tlhophiwa go nna moemedi ke ba United Nations, a itebagantse le banana gape le bolwetse jwa HIV/AIDS.Mo go tse dingwe, O kile a buisa phuthego ya lefatshe la United States (ntlo ya lefatshe la United States ya baemedi ba komiti ya ditirelo tsa baboloki ba madi gape le ditlogamano. Mpule o ne a rurifatsa mo ditengmorago tsa botsalano le batho ba ba lwang bolwetse jwa AIDS mo Aferika gape a kanela panpitshana e e supang ditlhwatlhwa ts dituelo go simolodisa mokgatlho wa World Bank AIDS). Gape o kile a buisa:
- Bokopano jwa bone jwa United Nations jwa banana lefatshe ka bophara(Dakar, Senegal),
- Khudutlhamaga ya United Nations (New York, USA),
- Bokopana jwa mafatshe otlhe ka bophara jwa tirisi sentle ya ditlhabololo (Johannesburg, South Africa),
- Bokopano jwa boraro jwa United Nations jwa mafatshe a a kwa tlase (Brussels, Belgium)
- Moderated an AIDS panel during the Congressional Black Caucus at the invitation of Congresswoman Barbara Lee.
Dietsele tse dingwe[baakanya | edit source]
Mpule Kwelagobe o ne a fiwa tlotla ya Jonathan Mann Health Human Rights ke ba lekgotla la International Association of Physicians in AIDS Care (IAPAC). O ne a gape a fiwa tlotla ya e ngwe fa thoko ya go nna moeteledipele wa European Commission HIV programme, Lieve Fransen, gape le William Clintonya o kileng a bo e le tautona . Ka ngwaga wa 2003, o ne a tlhophiwa gape e le moeteledipele wa lefatshe ka bophara wa kamoso(GLT) ke ba World Economic Forum, a kopana le ba le makgolo a matlhano ba ba ikemetseng go tsweng mo dikgwebong, dipolotiki, ba kgaso, gape le ba botaki le maranyane, ba akaretsa Bill Gates, British Prime Minister Tony Blair, Michael Dellgape le Bono,yo o saleng a tlhophilwe ka nako ya fa mokgatlho o simolodisiwa ka ngwaga wa 1993.
Ka ngwaga 2006, o ne gape a tlhophiwa ke ba World Economic Forum jaaka monana yo o eteletseng lebopo lotlhe (YGL). Kgotla ya baeteledipel ba banana ba lefatshe lotlhe e simolotswe mo bosheng e pharologanyo, lofatsa la batho ba ba ntsi lwa lefatshe le le pharologanyo la baeteledipele ba ba dingwaga tse di masome a mane kgotsa ba le kwa tlase ga dingwaga tse gape ba iketleeditse go dirisa nako le maatla a bone mo go ageng bokamoso jo bo rileng.
Mpule gompieno o nale setlankana sa boemo jo bo kwa godimo sa dithuto tsa maranyane a dipolotiki (dipolotiki tsa itsholelo ya mafatsheftshe) go tsweng kwa mmadikolo wa Columbia mo toropokgolo New York.
Dikgoge tsa kwa ntle[baakanya | edit source]
- Mpule Kwelagobe, UNFPA Goodwill Ambassador
- Banana ba bateledipele ba lobopo
Template:MissUniverses 1980–1999 Template:Miss Universe Organization titleholders 1999 Template:Big Four Pageants titleholders 1999 Template:Persondata


text:
Ka ga Oxford Global Languages
Oxford Global Languages
Ka ga Oxford Global Languages
Oxford Global Languages (OGL) ke maiteko a magolo a maša a a tlaa kgontshang didikadike tsa batho lefatshe ka bophara go dirisa inthanete go bona dikarabo tsa dipotso tse ba nang natso letsatsi le letsatsi mabapi le puo mo dipuong di le lekgolo (100) tsa lefatshe. E le lantlha, tshedimosetso e kgolo ya tlhwatlhwa ya mafoko a dipuo tse, e tsile go kgobokanngwa e bo e rulaganngwa ka matsetseleko e bo e bewa mo mabolokelong a le mangwe fa e ka dirisiwang teng ke baithuti le beng ba puo.
Maiteko a OGL a tlaa:
- Dira gore go dirwe maranyane a maša go tsosolosa le go tshegetsa dipuo tsa lefatshe tse tse di sa dirisiweng thata.
- Fa dipuo tse bolengteng, jo bo tshelang, bo gola e bile bo le matlhagatlhaga mo go tsa maranyane.
- Boloka dipuo tse di tshelang go akaretsa le ditengwana tsa tsone, re di boloka jaaka di dirisiwa mo segompienong.
- Bopa setlhopha sa batho se se buisanang megopolo e meša, se botsana dipotso, e bile se buisana ka puo – tse ke dithanodi tse di tshelang tsa dipuo tsa mmannete tse setšhaba se tlaa thusang go di kwala.
Go tsile go akarediwa dipuo dife?
Maiteko a magolo a, a akaretsa dipuo tse dikgolo tsa lefatshe le dipuo tse di boutsana mo maranyane – tse di buiwang kgotsa di dirisiwa ke setšhaba ka bophara mme di le boutsana mo maranyaneng. Dipuo tse di boutsana mo maranyaneng le babui ba tsone gantsi di nna ka fa mosing mo go tsa selegae, kgwebo le dikarolo tsa botshelo jwa ngwao ka gore bontsi jwa didirisiwa tsa maranyane di itebagantse le dipuo tse di kgolo mo lefatsheng tse di palo-potlana
Etela tsebe e ya enthanete fa:
www.oxforddictionaries.com/ogl
Note: the original lexical content of the site comes from a Botswana Setswana dictionary, by Prof. Thapelo J. Otlogetswe. However we encourage and welcome contributions of speakers of all variations of Setswana.


text:
Jesu, o tle go nna mo Sakramenteng,
O Mmopi, Mmoloki, Mointshephisi.
Ke dumela ruri, Ka re: O gone.
Ga ke kabakanye Ke sa go bone.
Kana ke be ke le ‘ng fa o ntekola?
Ke go leofetse gantsi le thata.
Ke utlwa botlhoko, ke hutsafetse.
Ga nkitla ke tlhola ke go kgopisa.
O Modisa wa me mme ke kwanyana.
Nkutlwa: Ke timetse, tswe, tla go mpatla.
Mo magetleng a ‘go a ko o mpege.
Ke tla go ineela ka pelo yotlhe.
Morategi wa me. Ke a go rata.
Ke tlhologeletswe go amogela.
Monyadi wa mewa. O nkopanye nao,
O be o nne le nna jaaka modisa.


text:
Ratang, ratang, ratang Modimo Rara;
Ke ene, ene yo o lo tlhodileng.
Ratang, ratang, ratang Modimo Rara
Yo o lo dirileng bana ba gagwe.
O itshenketse mme o lo tlhopile
Go tsamaya leseding ja kitso ya gagwe.
Ratang, ratang, ratang Modimo Morwa;
Ke ene, ene yo o lo golotseng.
Ratang, ratang, ratang Modimo Morwa,
O lo dirile tokololo tsa ‘gwe.
A tla lefatsheng, a ntshiwa tlhabelo
Go lo phamola mo thateng ya mmba wa ‘gwe.
Ratang, ratang, ratang Modimo Moya;
Ke one, one o lo itshepisang.
Ratang, ratang, ratang Modimo Moya,
O lo simega Loetong lwa nyena.
Oa lo nametsa, o lo tlhotlheletsa
Go dira molemo le go gana bosula.


text:
Bua le lefatshe lotlhe
Se-Eseperanto ke Eng?
Mo godimo ga gore puo eno ga e wele mo setlhopheng sa setso sepe, Se-Eseperanto ga se tshwane le dipuo tse dingwe:
- Se motlhofo go se ithuta
- Se a utlwala e bile se
dirwa ka go aga mafoko a a mo bontsing, tsela ya go bitsa mafoko,
jalo le jalo
Se tswa kae?
Kgatiso ya ntlha ka Se-Eseperanto e tlhagile ka 1887, nako e ka yone Ngaka L. Zamenhof a neng a tshitshinya gore e nne puo e e dirisiwang gotlhe mo lefatsheng. Kgopolo ya gagwe e ne e le gore puo ya bobedi e e dirisiwang ke bontsi e tla dira gore ditso le ditšhaba di tlhaloganyane.
Fa puo eno e sena go anama kwa Yuropa mo tshimologong ya lekgolo la bo 20 la dingwaga, e ne ya gola fela thata kwa China, Brazil, Iran, jalo le jalo. Ka 1990, ba ba neng ba e bua mo lefatsheng lotlhe ba ne ba fopholediwa gore ke dimilione di le 2(1) mo dinageng tse di fetang 100.
(1)Motswedi: World Almanac and Book of Facts, 1990, New York
Fa puo eno e sena go anama kwa Yuropa mo tshimologong ya lekgolo la bo 20 la dingwaga, e ne ya gola fela thata kwa China, Brazil, Iran, jalo le jalo. Ka 1990, ba ba neng ba e bua mo lefatsheng lotlhe ba ne ba fopholediwa gore ke dimilione di le 2(1) mo dinageng tse di fetang 100.
(1)Motswedi: World Almanac and Book of Facts, 1990, New York
Se-Eseperanto se diretswe Eng?
Go kopana le batho
Sa ntlha, bokao jwa Se-Eseperanto, bo raya:
Go itse ka ditso le dipuo tse dingwe
Se-Eseperanto se dira gore:
- Go kopana le batho kwa moseja (ka go ya dikonkerenseng kgotsa ka go dirisa tirelo ya lefatshe lotlhe ya bonno)
- Bagaetsho (o ka tlamela bajanala ka bonno kgotsa go kwalelana le bone),
- Le baagenali ba gago ba ba buang dipuo tse dingwe
Go itse ka ditso le dipuo tse dingwe
Se-Eseperanto se dira gore:
- O kgone go nna le dikgatiso tse di farologaneng tsa ditso tse di farologaneng kgotsa dikgatiso tse di ranotsweng, mmino, le dikgatiso tse dingwe
- Go tlhaloganya puo ya gaeno botoka le dipuo tse dingwe
E dira batho seoposengwe
Bernard Londoni Runyerera a re:
Se-Eseperanto, e leng puo e e sa tshwaneng le epe, ke puo ya tlotlo e e dirang batho seoposengwe. Babui ba Se-Eseperanto mo dinageng tse di farologaneng gantsi ba ile ba nthusa fa ke le mo dinakong tsa mathata.
Go na le dikai di le dintsi tsa matsholo a a ileng a engwa nokeng ka madi le ka go buelelwa, ka sekai, porojeke ya motlakase o o dirisang mogote wa letsatsi kwa Tanzania, sekolo kwa Madagascar, le mokgatlho o o emang batswakwa nokeng kwa Durban.
Mme go diregang mo Aforika?
Se-Eseperanto se a gola le mo Aforika, mme se na le mekgatlho mo dinageng di le sometharo(2), “Dikonkerese Tsa Aforika” di le nne tse di sa leng di tshwarwa go simologa ka 1990, Dikgatiso tsa Se-Aforika tse di farologaneng tse di ranotsweng, le matsholo a le mmalwa a tlhabololo/kemonokeng kwa dinageng di sele.
Jaaka puo e e sa tshwaneng le epe e e seng ya bokolone, Eseperanto ke puo e e amogelesegang thata e ditšhaba di buisanang ka yone go gaisa dipuo tse ga jaanong di dirisiwang jaaka “lingua franca”.
Gape e golaganya Aforika le lefatshe lotlhe le go dira gore mongwe le mongwe a solegelwe molemo ke go nna seoposengwe le ba bangwe.
(2)Algeria, Benin, Cameroon, DRC, Egepeto, Ghana, Ivory Coast, Madagascar, Aforika Borwa, Tanzania, Togo, Tunisia, Zimbabwe
Jaaka puo e e sa tshwaneng le epe e e seng ya bokolone, Eseperanto ke puo e e amogelesegang thata e ditšhaba di buisanang ka yone go gaisa dipuo tse ga jaanong di dirisiwang jaaka “lingua franca”.
Gape e golaganya Aforika le lefatshe lotlhe le go dira gore mongwe le mongwe a solegelwe molemo ke go nna seoposengwe le ba bangwe.
(2)Algeria, Benin, Cameroon, DRC, Egepeto, Ghana, Ivory Coast, Madagascar, Aforika Borwa, Tanzania, Togo, Tunisia, Zimbabwe
Go sobokanya
O tla fitlhela gore Se-Eseperanto
- Ke puo e e agegileng ka tsela e e kgatlhang thata, e e nang le poeletso-modumo, le e e monate;
- Ga e na tlhaolele jaaka dipuo tse dingwe tsa bosetšhaba;
- E go naya tshono e e sa bulegeleng botlhe ya go etela dinaga tsotlhe mo lefatsheng ka tlhwatlhwa-tlase le ka kgotsofalo e kgolo;
- E go thusa go kopana le batho ba ditso tse di farologaneng kwantle ga go tswa ka legae la gago;
- E go thusa go kopana le batho ba ba ratang se o se ratang, gongwe le gongwe kwa ba leng gone;
- E dira gore o nne seoposengwe le batho mo lefatsheng lotlhe;
- E dira gore o nne le dikgatiso tse dintsi tsa ditso tse di farologaneng le mmino;
- E go thusa go tlhaloganya puo ya gago botoka le dipuo tse dingwe.


text:
Merogo
Lefoko merogo le raya sengwe se se jegang e ka nna bontlha bongwe jwa setlhare kgotsa matlhare, mme go sa akarediwe dipeo gape le maungo. Se se raya matlhare, ditlhito, kgotsa medi ya ditlhare mme gape go akarediwe le dimela tse dingwe (jaaka squash).
Lefoko merogo/morogo ga le na leina la nnete le le tsepameng mo dithutong tsa biology; ka go rialo lefoko le le raya dilo tse di mmal culinary and cultural tradition. Sekai ke gore batho ba tsaya gore mabowa le one ke merogo le fa e ntse e se ditlhatsana,[1][2],fa bangwe bone ba a kgaoganya le dijo ka kakaretso.[3]
Merogo e mengwe e kgona go jewa e sa apewa fa e mengwe yone e jewa e apeilwe, gape le e mengwe ke tshwanelo ya gore e jewe e apeilwe. Merogo gantsi e jewa e apewa e le seshabo kgotsa mo dijong tse di letswai. Le fa go ntse jalo, merogo mengwe e dirisiwa mo dijong tse di nang le sukirinyana, jaaka rhubarb pie le carrot cake.
Tlhaloso ya lefoko "merogo" jaaka "setlhare se se golang se jewa" e ne e ise e simololwe go fitlha ka 18th century.[4]
Contents
MafokoEdit
Go nale mafoko a le mane a a rayang merogo le maungo:
- Maungo(dimela): peo ya leungo (nako dingwe e akaretsa tse di farologanyeng popego),
- Leungo(a a kgethiwang): bontlha bongwe jo bo jewang jo bo nang le sukiri,
- Merogo: bontlha bongwe jo bo jewang jo bo letswainyana.
Nngwe ya dimela di tshwana mmidi kgotsa dinawa, di ka tsewa fela jaaka merogo.
Nngwe ya dipotso tsa gore a mme tamati ke morogo e santse e kile ya sekwa kwa kgotla tshekelong ya United States ka ngwaga wa 1893. Mme kgotla e tlhalositse ka molao motheo wa Nix v. Hedden gore tamati ke morogo ka gore e wela mo dituelong tsa ngwaga wa 1883 tsa dithoto tse di tswang kwa mafatsheng a sele. Kgotla kgolo e bile ya papamatsa gore tamati ke leungo gape fa go buiwa ka dithuto tsa dimela.[5]
Gantsi molefatsheng la Botswana merogo e jewa ka tamati, ditapole, anyansi le di carrots. Se di dira gore morogo o tiye dikotla tse di tlhokegang mo mmeleng wa motho gape maungo aa natetsha morogo thata. Merogo e tlhokana le thokomelo ee namatsang fa motho a e jadile, gonne merogo ke ngwe ya dimela tse di tshabelelwang ke go bola ka bonako, fa godimo ga moo e thokana le thokomelo e ntsi kgathanong le ditshidinyana tse di jang merogo gore di seka tsa senya morogo.
Gantsi thata gore morogo o gole sentle o tlhokana le go nosediwa, motshetelo, molemo wa pesticides. Se golo bogolo jang ka gore mo mafatsheng a tshwana le a Botswana jaana batho ka bontsi ba itshetsa ka yone temo thuo. Kajolo dimela le maungo a thokanale thokomelo e tshwanang le ya teemane.
Temo ya merogo le maungo e ka tshetsa bathoEdit
Mothusa tona wa temothuo, Rre Oreeditse Molebatsi o rotloeditse balemi ba merogo le maungo go dira ka natla go jesa lefatshe leno.E rile mothusa tona a bua kwa phuthegong ya balemi ba merogo ba kgaolo ya legare kwa Mahalapye ka Mosupologo, a ba bolelela fa a tshwentswe ke go sa direng sentle ga bone.Rre Molebatsi a re lephata la gagwe le na le lenaneo la temo ya merogo la ISPAAD, le mo go lone puso e thusang balemi go simolola le go tsweledisa temo ya nosetso. A re temo ya merogo ke kgwebo e molemi a ka dirang madi go itshetsa le go jesa lefatshe, a tlatsa ka gore balemi ba itse fa temo ya merogo e raya molemi a dira ka diatla go ntsha maduo a a kwa godimo.Rre Molebatsi a re o tshwenyegile thata ka gore go na le balemi ba le bantsi mo kgaolong ya legare mme sebe sa phiri ke gore bontsi jwa bone ga ba dire sentle, a ipotsa gore matsapa di a tsaya kae.O ne a rotloetsa balemi ba nosetso go tsaya temo ya bone ka tlhoafalo ka jaana go na le mmaraka wa merogo mo Botswana le mo mafatsheng a sele. Mothusa tona o ne a rotloetsa balemi ba ba direlang mo dikgaolong tse di se nang metsi gore ba kgone go tswelela mo kgwebong ya bone.A re go na le balemi ba ba sa direng sentle mo dikgaolong tse dingwe lebaka le letona e le metsi, mme seo se ba kgoreletse go gola le go kgona ditoro tsa bone.Rre Molebatsi a re o lemogile fa go na le mathata mo baleming ka jaana thobo ya bone e le kwa tlase ntswa go na le badirelapuso ba ba firetsweng go ba thusa go tokafatsa thobo.O ne a kgothatsa balemi go dirisana thata le badiri bao mo dikgaolong tsa bone gore maduo a nametse le gone gore molemi a obe letsogo.A re thobo ya merogo mo lefatsheng leno fa e kopantswe ga e goroge kwa seelong se se batlwang go jesa Batswana, mme seo se pateletse puso go reka merogo kwa ntle.
Rre Molebatsi a re ke ka moo a emeng ka dinao gore balemi ba dire ka natla go ntsha thobo e e lekaneng go rekisiwa mo mmarakeng wa Botswana.A re o kgatlhanong le balemi ba e reng go nna thata mo kgwebong ya bone ba bo ba sia ba tlogela, a tlatsa ka gore seo ga se na go isa lefatshe la Botswana gope. Mothusa tona a re kgwebo e raya gore molemi o tsile go dira ka gotlhe go sa kgathalesege gore o a latlhegelwa kgotsa o dira dipoelo ka a tlhaloganya gore tse di kgona go diragala mo kgwebong.O ne a rotloetsa balemi ba merogo go simolodisa mokgatlho o o ba tshwaraganyang gore ba bue ka lentswe le le lengwefela.Rre Molebatsi a re go nna mokgatlho go a busetsa ka puso e ka reetsa dilelo tsa bone fa ba bua ka lentswe le lengwe fela.O ne a kopa balemi gore ba tswe ka megopolo e e ka thusang puso go tsaya ditshwetso tse di maleba le gone go fetola ditsetlana tsa go tlhabolola temo ya nosetso. E rile balemi ba tswa la bone ba supa fa ba lebanwe ke dikgwetlho di tshwana le letlhoko la metsi le motlakase o o turang mo go ngomolang pelo fa ba re ba o tsenya kwa masimong.Nngwe ya dikgang tse ba neng ba di ntsha e bile ba kopa puso go e sekegela tsebe ke go fokodiwa ga ditlhwatlhwa tsa go hira batswakwa ka ba le turu mme e bile gape Batswana e se batho ba ba ratang go bereka kwa masimo.Ba re e sale diteseletso tsa nakwana di emisiwa jaanong ba sokola ka batho ba ba dirang kwa masimong mme ba kopa puso go di busetsa.Fa a latlhela la motlapitsong, Rre Koonyatse Tamasiga o ne a re go na le batho ba ba saleng ba fiwa masimo mo kgaolong ya Dikabeya gore ba simolole go lema mme nako kgolo ke eno, ka jalo a kopa puso go a neela balemi ba ba tlhoafaletseng temo.A re masimo ga a ka ke a fiwa batho fela ba bo ba sa a dirise.
Dikai tsa dimela tse di dirisiwang jaaka merogo.Edit
Palo ya dilo tse di bitswang "merogo" e telele ebile ga e akaretse bontlha bongwe jwa dimela:
- Lehupela la sethunya
- Dipeo
- Mmidi , dinawa,
- Matlhare
- Mahupela
- Dithitwa
- Dithitwa tsa matlhare
- Modi
- Dinawa
DikotaEdit
Dingwe tsa dikota tse e leng gore morogo o nale tsone ke tse di latelateng tse di kwadilweng ka puo ya seeng:
vitamins A and E, protein, fiber, zinc, thiamin, calcium le iron le tse dingwe fela jalo. http://www.vegetariantimes.com/blog/nutrition-face-off-raw-vs-cooked-spinach/
TlhokomeloEdit
Thobo e e faphegileng e tsweledisa botsheolo jwa merogo .
Merogo e nang le mathare e tshwanetse ya dirisiwa mo nakong e e khutswane , kgotsa ya bewa mo pampiring e phutlhetswe.
MaemoEdit
Template:Expand section Go nale maemo a ISO a a buang ka merogo le maungo.[6]
O ka tsibogelaEdit
- Boleng jwa dijo
- Tshireletso ya dijo
- Leungo
- Palo ya merogo
- Merogo e e nnang e le teng ngwaga otlhe
- Baji ba merogo
- Veganism
- Malwetse a merogo
- Diphologolo tse di jang merogo
- Thekiso ya merogo
DipadiEdit
- ↑ "Mushrooms" classified under "Other vegetables". In What foods are in the vegetable group? United States Department of Agriculture. Last modified on 2011-05-31 02:35 PM. Retrieved 2011-06-02.
- ↑ "Mushrooms" classified under "VEGETABLES". In Suggestions - Vegetables at Cooks.com. Accessed on 2009-06-24].
- ↑ Alternative Crops and Plants: Vegetables and Mushrooms. United States Department of Agriculture. Last modified on 2009-06-08. Retrieved 2009-06-24.
- ↑ Ayto, John (1993). Dictionary of Word Origins. New York: Arcade Publishing. ISBN 1-55970-214-1. OCLC 33022699.
- ↑ Full text of this opinion in Nix v. Hedden courtesy of Findlaw.com.
- ↑ "67.080: Fruits. Vegetables". International Organization for Standardization. http://www.iso.org/iso/iso_catalogue/catalogue_ics/catalogue_ics_browse.htm?ICS1=67&ICS2=80. Retrieved 2009-04-23.
Palo peleEdit
- Munro, Derek B., Small, E. 1997 Vegetables of Canada. NRC Research Press, Ottawa ISBN 978-0-660-19503-2


text:
Mopalamente o akgola badiri
Mopalamente wa Boteti Botlhaba, Rre Sethomo Lelatisitswe o akgotse babereki ba kokelwana ya Mmatshumo go bo ba tsentse letsogo mo go thuseng batho ba ba tlhokileng lesego.
Mopalamente Lelatisitswe o dirile kakgolo e fa a rola matlwana a boitiketso a le mabedi a a agilweng ke babereki ba kokelwana eo kwa Mmatshumo ka Labobedi.
A re babereki ba ba arabile mokgosi wa ga Tautona wa go thusa ba ba tlhokileng lesego, a tlhalosa fa se gape se supa fa ba kgathala ka setshaba se ba direlang mo go sone.
Rre Lelatisitswe a re o dumela gore matlwana a boitiketso a tlaa fa ba ba abetsweng seriti gammogo le go ba thusa thata ka jaana e le bagodi ba ba setseng ba palelwa.
E rile a tlhalosa moono le maikaelelo a bone, mogolwane wa kokelwwana ya Mmatshumo Rre Eric Sigweni a tlhalosa fa ba dule ka moono o ka 2014.
Rre Sigweni a re ba ne ba gwetlhilwe ke letlhoko la setshaba se ba direlang mo go sone mme ba dumalana ka bongwefela jwa pelo gore ba kgobokanye madinyana a ka one ba ka kgonang go ba thusa.
O boletse fa ba setse ba agile matlwana a le mararo go akaretsa le one a a neng a ajwa. Rre Sigweni a re go santse go na le letlhoko le lentsi ka jaana lesome le botlhano mo lekgolong la banni ba Mmatshumo ba sena matlwana a boitiketso.
A re seemo se maswe ka gore se kgotlela tikologo e bile se ama leruo.
E rile a lebogela mpho, Rre Gokatweng Masole yo o latlhegetsweng ke pono le kutlo a supa gore le fa a thusitswe ka ntlwana o santse a na le letlhoko ka jaana a sena ntlo ya boroko e e siameng.
E rile a ba leboga K Kgosi Keletshwaretse Phetsogang wa motse oo a re tiro e ba e dirileng e e supa fa ba na le kutlwelo botlhoko mo setshabeng e bile ba batla go tlhabolola matshelo a batho.
Kgosi Phetsogang o ne a ba kgothatsa gore ba tshwelele ka mowa o wa bone wa go thusa morafe o ba o direlang.
A re ba seka ba nyatsa se ba se dirang. BOPA
- Mposa o tshegetsa ngwao ka mekgabisa
- Emelang ditlhabololo ka dinao - Salakae
- Ba Tonota ba kopa ditsela
- Tona o kopa batsadi go kgalema
- Mogolwane o kgothatsa banana go tlhokomela dikgwebo


text:
Monna o tshoseditse lepodisi kwa Díkar
Ramapodisi wa kgaolo ya Ghanzi, Rre Modiro Lekone a re ba tlhotlhomisa tiragalo e mo go yone monna mongwe wa D’kar a tshoseditseng mme wa lepodisi ka thipana.
Rre Lekone o buile mo potsolosong le BOPA, a re e ne ya re ka di 28 tsa Sedimonthole mo mosong ka nako ya lesome monna mongwe wa D’kar wa dingwaga tse di fa gare a gatlhamela mo ofising ya sepodisi ya D’kar a tshotse thipana a supa fa a batla go bolaya lepodisi. A re batho ba ba neng ba le fa ofising ya sepodisi ba akaretsa mokhanselara ba kile ba leka go kgalemela monna yoo mme ga retela ba bo ba felela ba kopa thuso mo mapodising a Ghanzi ba ba ileng ba kgona go tshwara monna yoo. A re monna yoo o ne go lebega a nole phetelela.
Rre Lekone a re ba tshegeditse monna yoo ka ditlhothomiso tsa sepodisi di santse di tsweletse.
Mo go tse dingwe Rre Lekone a re ba tsweletse ka go kwadisa dikgang tsa dititeo.
A re mo mosong wa di 29 tsa Sedimonthole ba kwadisitse kgang e mo go yone mme mongwe wa dingwaga tse di masome a mane le bone wa kgotlana ya Khurakhura mo Ghanzi a ketekilweng ke rre yo a nnang le ene mme a mo gobatsa ka sengwe se go belaesegang e le thobane.
Mme yoo o santse a le kwa sepateleng go bona thuso.
A re bobedi jo bo ne jwa tlhoka kutlwisisanyo bosigo mme ntwa ya tlhagoga.
Rre Lekone a re ba sepodisi ba santse ba le mo motlhaleng wa monna yoo ka e rile a sena go dira molato o a inaya naga.
Rre Lekone o kopile banni ba kgaolo ya Ghanzi go fokotsa tiriso ya nno-tagi mme ba itumelele malatsi a ngwaga o mosha ka boikarabelo.
A re e le ba sepodisi ba tswelela ba le teng go thusa Batswana.
A re ba tlaa bonala ka dinako tsotlhe mo motseng le mo ditseleng. BOKHUTLO
- Mposa o tshegetsa ngwao ka mekgabisa
- Emelang ditlhabololo ka dinao - Salakae
- Ba Tonota ba kopa ditsela
- Tona o kopa batsadi go kgalema
- Mogolwane o kgothatsa banana go tlhokomela dikgwebo


text:
Senepe ka Thalefang Charles, Mmegi
Ngwaga oo fetiling, go ne ga nna le tiragalo ya kgokgontsho ko mapalamelong a dibese mo Gaborone. Mosadi mongwe o ne a rogwa, godimo ga moo, a apolwa fa gare ga batho, ke banna bangwe ka ntata ya gore ba ne ba akanya gore gaa apara ‘sentle’. Mogwanto wa I Wear What I Want (Re apara se re se batang) o ne wa simollwa ke bomme bangwe, go lwantsha ditiragalo tsa kgogontsho ya basadi mo sechabeng sa rona.
Mo mogwantong wa I wear what I want, ko Gaborone, basadi ba ne ba tla ka dipalo, ba apere jaaka ba batla, go tsamaelana le molaetsa wa mogwanto o. Fa dinepe tsa mogwanto o di pegwa mo Facebook, di ne tsa tlogela bangwe ba sa itumela tota. Mo pegong e, ke tla tlhalosa mabaka a batho ba, a go sa itumela, le go tlhalosa mabaka a me, le a balwela dishwanelo tsa basadi ka nna, a go tswelela go apara se re se batang.
A ruri boleng jwa mosadi bo bonwa ka kapari?
Kgang ya ntlha e ne go buisangwa ka yone mo Facebook ke gore mosadi o tshwanetse go apara sentle gore a tlotliwe. Mo dipuisanong tse, go ne go na le bangwe ba ba dumelang gore mosadi (wa nnete) ke mongwe yoo ikapesang ka mokgwa oo rileng; gore fa o apere bokhutswane bo bo riling, ga o sa thole o le mosadi sentle. Go ne gotwe ba ba neng ba apere bokhutshwane jo be feteletseng ko mogwantong o, ga se basadi ba itlhaloganyang, godimo ga moo go twe go supa dikarolo tse di riling tsa mmele (dirope, marago), go diga boleng jwa gago.
Tumelo e ya gore boleng le bontle jwa motho mosadi bo bonwa mo diaparong tsa gagwe e supa tsholofelo mo basading, gore re tshele matshelo a rona otlhe re akantse gore ba batho ba tla re akanyetsa jang. Jaaka mme mongwe ko mogwantong a buile, kgang e ya gore ga re apara e bo re akantse gore batho baa gore akanyetsa jang, ga se kgang ee siameng. Fa e le gore sechaba sa rona se a go tlotla ditshwanelo tsa basadi, go tlhokega gore basadi re letelelwe go apara se re se batang, le fa go sa ratwe kapari e re itlhophetseng.
A diaparo tsa basadi di baka dipetelelo?
Ditiragalo tsa petelelo le kgokgontsho ya basadi mo mafatsheng ka bophara di tswelela go oketsega ka palo ee sa letelesegeng . Mo Facebook, bangwe be rile go apara bokhutshwane (ga basadi) go diphatsa ka go ka gogomosa banna kana go ba rokotsa mathe. Go na le ba ba dumelang gore fa re batla go emisa kgokgontsho, re tshwanetse go dira melao ee laolang kapari ya bo mme, ka go akangwa gore go laolela basadi kapari go ka thusa go emisa dipetelelo .
Mathata a leng teng fa, ke tumelo ee reng kapari ya basadi e baka kgokgontsho. Se ga se boammaruri. Le fa e ka bo e le nnete, go rokotswa mathe ga go lete motho monna go kgokgontsha kana go betelela mosadi. Go thoka fela gore banna ba itshware sentle, ka gore kapari ya motho ga e ka ke ya beelwa molato wa ditiro tsa batho banna. Go dumela gore kapari ee riling e ka emisa dipetelelo, ke go baa molato wa ditiragalo tsa petelelo mo basading. Go bothokwa gore mo dipuisanong tsa rona ka kgokgontsho le dipetelelo mo basading, re gakologelwe gore ka nako tsothle, mo ditiragalong tse, molato ga se wa basadi.
Mosadi sidirisiwa
Dipuisano tse di supa fa mosadi a sa tlotliwe, e le sidirisiwa. Mongwe o ne a tshwantshanya kgang e ya kapari ya basadi, le kgang ya burukuthi, a botsa gore ke eng batho ba na le mabotana go kata matlo a bone. Molaetsa yoo fithilweng fa, ke gore basadi ba tshwaneletswe ke go apara ba fithile mmele, e seng jalo, ba laletsa kotsi kana kgokgontsho. Se se supa tumelo e e reng basadi ba ba sa apareng sentle ke bone fela ba ba kgokgontshiwang.
Mathata aa leng teng fa, ke gore batho basadi (le bana, le banna bangwe) ba kgokgontshiwa ba apere ka go farologana. Ga gona diaparo tse re ka reng di ka laletsa kgokgontsho. Se se bakang kgokgontsho ya basadi, ke batho ba ba palelwang ke go itaola le go itshwara sentle, ba ba ipaang godimo ga basadi, ba ba sa tlotleng basadi. Batho ba ba kgokgontshang le ba ba thubetsang ba dira jalo ka gore ba bona basadi e le didirisiwa, e seng batho.
Fa e le gore, ruri, re dumela gore kgokgontso le petelelo ke ditiragalo tse di maswe, re tshwanetse go tshwara tumelo eo ka nako tsothle, e seng gore re e latllhe ka di nako tse dingwe. Fa re batla go emisa ditiragalo tsa kgokgontsho le dipetelelo, re tshwanetse gore re emise mekgwa ya go tshwaya phoso mo basading. Go lwantsha ditiragalo tsa kgokgontsho mo Botswana, re tshwanetse go lwantsha kgokgontsho ya basadi botlhe, re sa ba farologanye ka kapari ya bone kana ka boitshwaro jwa bone. Re tshwanetse go tlotla mosadi mongwe le mongwe go tshwana, aa ke mma moruti kana ke mogwebi ka mmele. Re tshwanetse go tlotla basadi ka gore ke batho, re emise go ba tsaa jaaka didirisiwa.
A ruri sechaba se wela tlase ga re apara se re se batang?
Mo dipuisanong tse ke di boneng mo Facebook, go ne go na le ba ba akanyang gore molaetsa wa mogwanto wa #iwearwhatiwant, o tla isa lefatshe tlase. Bangwe ba ne ba supa gore fa basadi ba ka tswelela go apera jaaka ba ne ba direle ko mogwantong, go supa gore “lefatshe le a hela”. Ba bangwe ba ne ba re molaetsa oo, o diphatsa, ka gore fa o ka utliwa ke banana mo dikolong, “tlhakanelo dikobo ya bana” e ka ya magoletsa. (Mmua lebe, le fa a boditswe, o paletswe go tlhalosa gore kapari ya basadi e amana jang le tlhakanelo dikobo ya bana).
Tota ga kea dumalana le molaetsa o, oo reng kapari ya basadi e ka wetsa sechaba tlase. Tiragalo e diragetseng ko mapalamelong a dibese, jaaka go setse go builwe, ke sekai sa gore basadi ga ba tlotliwe mo sechabeng sa rona. Se ke sengwe se se tshwenyang. Mo go nna, fa go na le sesupi sa gore re mo diphatseng re le sechaba, ke kgang ya gore mosetsana o ne a apolwa ke banna fa gare ga batho: banna ba teng ba sa tshabe sepe, ba sa tlhabiwe ke ditlhong, ba kgokgontsha ngwana wa batho hela ba sa mo itse. Mo go nna, se se ka re emisang go tlhabologa – go nna sechaba se se nang le boikarabelo ke ga re ka palelwa ke go reetsa le go amogela melaetsa wa #IwearwhatIwant: mo go tla bo go raya gore re paletswe go tlhaloganya gore tsotlhe ditiragalo tsa kgokgontso ya bomme di busetsa sechaba sa rona ko morago.
*I’d like to thank Pontsho Pilane and Lorato Palesa Modongo for writing the setswana-feminist dictionary which inspired me to write this piece and to write, for the first time in many years, ka setswana.
** I am well aware that golo fa, ke kwadile ka setswana se se robegileng. I really tried, like, ke lekile ka bojotlhe jwa me, ne? but like I said, I haven’t written in setswana in years (and even then, I struggled because my school really didn’t prioritize my setswana education (a story for another day)). Anyway, I’m not as practiced as I’d like to be and my sense of sentence/word construction is in the struggle. I therefore invite anyone who wants to to suggest edits and corrections to this piece to do so. I would really appreciate it.


text:
Dipuo tsa mo Botswana
Puo ya semmuso ya Botswana ke Sekgowa. Setswana se buiwa ke palo e masome a supa mo lekgolong ya setshaba.
Dikgoge tsa kwa ntle[baakanya | edit source]
Dipuo tsa mo Botswana[baakanya | edit source]
lefatshe la Botswana le nale merafe e le malwa e farologanyeng ebong bakalaka, bangwato, babirwa, baherero, bangwaketsi, bakhurutshi le merafe e mengwe fela jaalo. Merafe e e nale dipuo tse difarologanyeng mme go nale puo e le nngwe e e le gore e nonofi thata mo Botswana e le setswana[1].
Dipadi tse dingwe[baakanya | edit source]
- ↑ Modisaotsile


text:
Tsuki ga Kirei Desu ne
เรื่องย่อ Tsuki ga Kirei Desu ne
ไม่มีเรื่องย่อของ Tsuki ga Kirei Desu ne
คำที่เกี่ยวข้อง Tsuki ga Kirei Desu ne
Tsuki ga Kirei Desu ne, อ่าน Tsuki ga Kirei Desu ne, อ่านการ์ตูน Tsuki ga Kirei Desu ne, อ่านการ์ตูนออนไลน์ Tsuki ga Kirei Desu ne, มังงะ Tsuki ga Kirei Desu ne, Tsuki ga Kirei Desu ne แปลไทย, Tsuki ga Kirei Desu ne TH, Tsuki ga Kirei Desu ne อัพเดทล่าสุด, Tsuki ga Kirei Desu ne manga, Tsuki ga Kirei Desu ne ตอนที่, Tsuki ga Kirei Desu ne ch., ดาวน์โหลด Tsuki ga Kirei Desu ne, Download Tsuki ga Kirei Desu ne, อ่าน Tsuki ga Kirei Desu ne ก่อนใครได้ที่ KingsManga ราชาการ์ตูน
ร่วมแสดงความคิดเห็น


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Kgaolo 3: Puso ya Tirisano (40-41)
40. Popego ya Rephaboliki
- Mo gare ga Rephaboliki, puso e tlhamilwe jaaka puso ya bosetšhaba, porofense, le ya selegae, tse di kgethegileng, thusanang le go golagana.
- Makala otlhe a puso a tshwanetse go obamela le go itepatepanya le moono wa Kgaolo eno, le go dira ditiro tsa tsona go ya ka metheo e e tlhalositsweng mo Kgaolong eno.
41. Meono ya tirisanommogo ya puso le dikamano tsa tlhakanelo-puso
- Makala otlhe a puso le ditheo tsotlhe tsa puso go lekala lengwe le lengwe a rshwanetse go –
- go mametlelela kagiso, kitlano ya bosetšhaba le kopano ya Rephaboliki;
- go boloka tshireletsego ya batho ba Rephaboliki;
- go tlamela ka puso e e manontlhotlho, mo pontsheng, e e na leng maikarabelo, le e e tsepameng mo Rephaboliki yotlhe;
- boikanyego go Molaotheo, Rephaboliki, le baagi ba naga;
- tlhompho ya maemo a molaotheo, ditheo, dithata le ditiro tsa puso mo makaleng a mangwe a puso;
- go se dirise thata epe kgotsa tiro ntle le tse e direboletsweng go ya ka Molaotheo;
- go dirisa maatla a tsona le go diragatsa ditiro tsa yona ka mokgwa o o sa ameng seriti sa tikologo, ditiro, kgotsa matla a setheo sa lekala le lengwe; le
- go dirisana mmogo ka mokgwa wa go tshepana le boikanyego ka go –
- go mametlelela dikamano tse di namatshang tsa botsalano;
- go thusana le go tshegetsana;
- go itsisesana , le go rerisana ka mabaka a dikgatlhegelo tse di maleba;
- go rulaganya mmogo ditiro tsa bona le molao; le
- go itepatepanya le tsamaiso e e dumetsweng; le
- go tila go tseelana dikgato tsa semolao.
- Molao wa Palamente o tshwanetse go -
- tlhoma kgotsa go tlamela makala le ditheo go tsweletsa le go mametlelela dikamano tsa puso; le
- go rulaganyetsa mekgwa le ditsela tsa go kgontsha tharabolo ya dikganetsano gareng ga puso.
- Setheo sa puso se se nang le kgotlhang le setheo se sengwe sa puso, se tshwanetse go dira ka bo jotlhe go rarabolola kgotlhang eo ka mekgwa le ditsela tse di rulaganyeditsweng lebaka leo, e bile se tshwanetse go dirisa mefuta yotlhe ya ditharabololo pele e dirisa kgotlatshekelo go rarabolola kgotlhang.
- Fa kgotlatshekelo e sa kgotsofala gore ditlhokego tsa karolotlaleletso (3) di diragaditswe, e ka busetsa kgotlhang eo morago go ditheo tsa puso tse di amegang.


text:
Feshene
Feshene ke mokgwa o o tlwaelegileng ka nako nngwe bogolo jang diaparo, ditlhako, mekgabiso e e aparwang ka diaparo, go itaka sefatlhego, go iphunya mmele kgotsa fenitshara. Feshene e faphegile mme ebile ke supa mokgwa wa kapari e motho o e aparang.E kaya jalo ka fa batho ba itshupang ka teng le ka fa basegi ba diaparo ba dirang diaparo ka teng. Lefoko le le dirisiwang thata le raya feshene ke khosechumumme le kaya jalo mokgabo o o ko godimo. Dingwe tsa difeshene di bonwa bo basading le mo banneng. mme tse dingwe di kgona go aparwa ke bomme ga mmogo le borre jalo.
Feshene ya diaparo[baakanya | edit source]
Baeti ba mafatshe a kwa bophirima a kana ke Persia, Turkey, India kana China ba ne ba akgela thata mo go tlhokegeng ga feshene koo. Mokwaledi wa ga Shogun wa Mojapane o ne a ikgatlha ka moeti mongwe go tswa kwa Spain ka 1609 a re moaparo wa Majapane ga o ise o ke o fetoge mo dingwageng di le sekete. Mme le fa gontse jalo


text:
Vernon Nkadimeng
Vernon Nkadimeng (Seetebosigo a tlhola masome a mabedi le botlhano ngwaga wa 1958 kwa Alexandra - Motsheganong a tlhola masome a mabedi le motso ngwaga wa 1985 mo Gaborone, Botswana) e ne e le leloko la African National Congress yo o neng a bolawa fa a le mo mofalading mo Botswana ke ba sepodisi sa sephiri ka nako ya dintlwa tsa kgetlhololo ya letso le mmala.[1]
Botshelo jwa gagwe[baakanya | edit source]
O ne siela Aferika Borwa a latela baganani ba 1976 Soweto fa a le dingwaga tse di lesome le borobabobedi. O ne a tsena mo Umkhonto We Sizwe (MK) kwa Angola, sesole sa ANC gape moragonyana a gola le sesole sa MK. O ne a ya kwa Czechoslovakia le ba MK, kwa ileng a fitlha tlhatlhelelwa dithuto tsa go katisa masole.[2] Ka Motsheganong a tlhola Masome a mabedi le motso ngwaga wa 1985, Nkadimeng o ne a bolawa ka tiba ya koloi e e neng e beilwe ke ba sepodosi sa balwantshi ba letso le mmala.
Dipadi tse dingwe.[baakanya | edit source]
- ↑ Palo ya batho ba phuthego ya ANC ba ba tlhokafaletseng mo mofalading ANC.org
- ↑ Malwaapa a tsaya ditopo tsa babolaiwa BOPA Daily News Archive, 16 January 2006
[[Category:O tshotswe ka ngwaga wa 1958 ]]
- Dintsho tsa ngwaga wa 1984
- Batho ba ba tswang toropong ya Johannesburg
- Batho ba ba bolailweng ba Aferika Borwa
- Batho ba Aferika Borwa ba ba bolailweng kwa ntle
- Batho ba ba bolailweng mo Botswana
- Lekoko la phutlhego ya African National Congress
- Dipolao ka ditiba tsa dikoloi
- Mapolotiki a Aferika Borwa a a bolailweng